Burlatako Udalak, 2016ko urtarrilaren 28an egindako osoko bilkuran, erabaki zuen hasiera batez onestea Burlatako udalerriko aisialdiko biltoki iraunkor zein aldi baterakoak arautzen dituen udal ordenantzako aldaketa. Erabakia 2016ko 28. Nafarroako Aldizkari Ofizialean argitaratu zen, otsailaren 11n, baita Burlatako Udaletxeko iragarki oholean ere.\nBurlatan, 2016ko martxoaren 29an.–Alkatea, José María Noval Galarraga.\nBURLATAKO UDALERRIKO AISIALDIKO BILTOKI IRAUNKOR ZEIN ALDI BATERAKOAK ARAUTZEN DITUEN ORDENANTZA.\nGure herrian gazteek aisialdia betetzeko duten moduetako bat etxabeak aisialdirako leku gisa erabiltzea da. Lehen herriko jaiak bezalako data zehatzetan erabiltzen baziren ere, gaur egun ohikoa eta zabaldutako ekintza bihurtu dira eta herritarren artean erabat onartuta daude.\nGarrantzitsua da aipatzea gazteek, historian zehar, garaien arabera moldatu dituztela beren aisialdia eta ongi pasatzeko modua. Horrek belaunaldien arteko tirabirak eta desadostasunak sortu ditu historian zehar, arazo handirik gabe konpondu badira ere pixkanaka.\nHerritarren sektore honek, bere bilakaeraren izaerarengatik, berdinen taldea bilatzen du, bizitza ulertzeko moduak, gurariak eta kezkak partekatzeko taldekideekin. Askotan, administrazio publikoek ez dute jakin edo ezin izan dute dotazio egokirik eskaini, talde horien ahalmen guztia bildu eta bideratzeko. Autoantolakuntza izan da gazteriak eman duen erantzun logiko eta berezkoa.\nBurlatako Udalak argi du gertakari hau bi alderditatik begiratuta arautu behar dela: alde batetik, lokal horiek sortzen dituzten eragozpenen eta balizko arriskuen ondorioz herritarrek dituzten kezkei erantzutea, eta, bestetik, gazteriaren elementu dinamizatzaile gisa aintzat hartzea. Udalaren ustez, erabat bateragarriak dira bi alderdi horiek.\nHalako lokalei buruzko araudirik ez dagoenez, lokal batzuek egiturazko baldintza desegokiak dituzte, eta horrek arrisku larria sortzen die segurtasunaren aldetik lokalaren erabiltzaileei eta auzoko bizilagunei.\nZioen azalpen honetan adierazitakoaren ildotik, abenduaren 10eko 26/2001 Foru Legeak, Ikuskizun Publikoak eta Josteta Jarduerak arautzen dituen martxoaren 14ko 2/1989 Foru Legea aldatzen baitu, zioen azalpenean jasotzen du izaera sozialeko josteta jardueretan erabiltzen diren sarrera murriztuko lokal eta instalazioek sortzen duten arazoari aurre egin beharra, batez ere besteen segurtasuna, osasungarritasuna eta eragozpenak jokoan daudenean.\nBide berari jarraitzen dio xedapen zatiak ere; izan ere, aldatutako legeko 1.2 artikuluaren testu berriak dioenez, josteta edo aisialdi jarduerak egiteko lokal horiek, nahiz eta bere aplikazio esparrutik kanpo dauden, behar diren baldintza teknikoak bete behar dituzte hirugarrenei enbarazu ez egiteko eta pertsona eta ondasunen segurtasuna bermatzeko, bereziki egituren sendotasunari eta instalazioaren funtzionamenduari dagokienez, suteen aurkako prebentzio eta babes neurriei dagokienez eta, orobat, osasungarritasun eta higiene baldintzei dagokienez; horretarako, behar den udal lizentzia eduki beharko dute.\nLurzoruari buruzko maiatzaren 28ko 8/2007 Legeak, hiritarraren estatutuaren barrenean (4. eta 5. artikuluak), ondasun eta eskubideen zerrenda jasotzen du. Eskubideen artean, etxean zaratarik edo beste emisio kutsagarririk gabe bizitzekoa dago. Eta betebeharren artean, besteak gogaitu edo haien ondasunak hondatzeko arriskua duten egintza edo jarduerarik ez egitea.\nOrdenantza honen helburua da aisiako toki horiek bermatzea, erabiltzaileendako zein auzoendako eragozpen eta arriskuak saihestuz, eta interes pribatuak interes publikoarekin bateratzea.\nOrdenantzaren edukia da behar diren neurri zuzentzaileak zehaztu eta eskatzea; orobat, eskaera prozeduraren inguruko xedapenak eta erantsi beharreko dokumentazioa ezartzen dira, baita haiek huts eginez gero hartuko diren neurriak ere. Neurri horiek bat eginen dute erantzukizuneko aitorpen eta aurretiazko jakinarazpenetarako aurreikusitako erregulazio berriarekin, haiek arautzen dituen ordenantzan ezarritakoarekin bat.\nAztertutako dokumentazioaren eta testu arauemaile honen gaineko prozeduren argitan, Udalak printzipio hauek ezartzen ditu, Udalak arlo honetan duen borondatearen laburpen gisa:\na) Biltokien erabilera bizilagunen eskubideekin bateragarri egitea.\nb) Batez ere gazteek aisia alternatiborako eskatzen dituzten lekuek segurtasun eta higiene baldintza gutxienekoak betetzen dituztela bermatzea, erabiltzaileei beraiei eta herritarrei oro har eragozpenik eta arriskurik ekar ez diezaieten.\nArtikulu honetan ordenantza honen xedeko jarduerak zehaztu, deskribatu eta bereizi nahi dira.\na) Biltoki iraunkorrak: sarbide mugatuko lokalak dira, jende guztiarentzat irekiak ez daudenak. Egitura egokia duten eraikinetako beheko solairuetan soilik egoten ahal dira. Jendea bertan biltzen da aisialdirako, kulturarako, ikasteko edo antzekoetarako. Araudiak espresuki ezartzen ez duenean, gisako erabilerarekin parekatuko da.\nI. eranskinean agertzen dira gutxienez eskatzen diren baldintzak.\nb) Aldi baterako biltokiak: sarbide mugatuko lokalak dira, jende guztiarentzat irekiak ez daudenak. Egitura egokia duten eraikinetako beheko solairuetan soilik egoten ahal dira. Jendea bertan biltzen da aisialdi, josteta eta antzekoetarako, herriko festetan. Ordenantza honetan xedatutako baimena bakarrik izanen da lokala herriko festetan eta haien aurreko egunean eta ondokoan erabiltzeko.\n2. eranskinean agertzen dira gutxienez eskatzen diren baldintzak.\nOrdenantza hau aplikatuko zaie Burlatako udal mugapean gaur egun dauden eta geroan irekitzen diren aisialdiko biltoki iraunkor zein aldi baterako guztiei.\n1) Honako kasu hauetan eginen da erantzukizuneko aitorpena, baita ondorengo kontrola ere, Jarduera sailkatuetarako, obretarako eta era guztietako jarduerak abiarazteko erantzukizuneko aitorpena eta aurretiazko komunikazioa egiteko prozedura arautzen duen ordenantzan xedatuari jarraituz:\na) Aisialdiko biltokietan egiten diren obrak, ordenantza horretan ezarritakoaren arabera hala badagokie.\nb) Aisialdiko biltokiak, iraunkorrak edo alde baterakoak izan, martxan jartzea eta aldatzea.\n2) Honako kasu hauetan eginen da aurretiazko jakinarazpena, kontuan hartu gabe martxan jarri zen erantzukizuneko aitorpenaren edo lizentziaren menpe egonik, Jarduera sailkatuetarako, obretarako eta era guztietako jarduerak abiarazteko erantzukizuneko aitorpena eta aurretiazko komunikazioa egiteko prozedura arautzen duen udal ordenantzan xedatuari jarraituz:\na) Aisialdiko biltoki egonkor zein aldi baterakoen titulartasuna aldatzea.\nb) Aisialdiko biltokiak, iraunkorrak edo alde baterakoak izan, etetea eta iraungitzea.\n4. artikulua. Erabilera mugak.\nLokal horiek aisialdirako erabiltzeko baimenak muga batzuk izaten ahal ditu, erregelamendu honen xedapenen eta araudiaren arabera aplikagarri direnak.\na) Ezin izanen da lastaira, kartoi eta plastikorik (edalontziak, platerak eta ohiko beste tresna txiki batzuk izan ezik) erabili edo pilatu, ezta sutea sortu edo zabaltzeko arriskua ekar dezakeen beste edozein material ere.\nb) Lokalaren barnean ezin izanen da inola ere surik egin, ezta gai sukoirik gorde ere.\nc) Aisialdiko biltokiko erabileran sortzen den hotsak ez ditu 30 dbA gaindituko (egunez, 07:00etatik 23:00ak arte), eta 25 dbA (gauez, 23:00etatik 07:00ak arte).\nLokalak aireko zaratarako isolamendu akustikoa eduki beharko du lokalaren eta goiko solairuaren artean, 55 dbA-koa, musikako eta/edo telebistako ekipoa edo musika entzuteko beste edozein gailu badago eta gehienez 65 dbA-ko potentzia badu, eta hein batean gaueko ordutegian erabiltzen bada.\nUdal agintaritzak eska dezake, egokia iruditzen bazaio, hots potentziaren mugatzailea jar dadila musikako ekipoan, ordenantza honetan ezarritako gehieneko hots maila bermatzeko.\nLokalean musika entzuteko gailurik ez badago eta eguneko ordutegian soilik erabiltzen bada (07:00etatik 23:00ak arte), aireko zaratarako isolamendu akustikoa 50 dbA-koa izaten ahalko da.\nd) Edonola ere, musika eta/edo telebistarako ordutegi murrizketa ezartzen da eta, beraz, musikako ekipoak ezin izanen dira erabili 23:00etatik 08:00ak arte astegunetan, ezta 02:00etatik 11:00ak arte ere ostiraletan, larunbatetan eta jai bezperetan.\nHerriko festetan ordutegi murrizketa hori 03:00etatik 08:00ak arte izanen da.\ne) Jarduera erabiltzean ateak eta leihoak itxita eduki beharko dira, zarata ateratzeak sor ditzakeen eragozpenak saihesteko.\nf) Ezin izanen da eremu publikoa lokaleko altzariz edo beste edozein elementuz hartu, ibilgailuen edo oinezkoen joan-etorria eragotzi edo oztopatzen bada.\ng) Beharrezkoak diren neurriak hartuko dira instalazioa eta bere ingurua garbi egonen direla bermatzeko, baita sortzen diren hondakinak bildu eta suntsitzeko ere.\nh) Lokalean ezin izanen da merkataritzako inolako jarduerarik edo salmentarik egin. Halaber, ez da “establezimendu publikotzat” joko inolako ondoriotarako, eta espresuki debekatuta egonen da ikuskizunak eta josteta jarduerak egitea herritarrentzat oro har, hala biltoki iraunkorretan nola aldi baterakoetan.\ni) Adingabeek edari alkoholdunak eta tabakoa kontsumitzeko debekua beteko da, Adingabeei Edari Alkoholdunen Kontsumoa Galarazi eta Mugatzeari buruzko martxoren 16ko 10/1991 Foru Legearen eta otsailaren 14ko 6/2003 Foru Legearen arabera, edo horiei dagozkien arau indardunen arabera.\nj) Droga toxikoak, gai sorgorgarriak edo psikotropikoak edukitzeko, haiekiko tolerantzia izateko, legez kanpo kontsumitzeko edo haiekin trafikatzeko debekua beteko da, Herritarren Segurtasuna babesten duen otsailaren 21eko 1/1992 Lege Organikoaren 23.i) artikuluarekin bat, edo horiei dagozkien arau indardunen arabera.\nk) Lokalean ezin izanen da animaliarik eduki gauez edo egunez arduradunik gabe.\nl) Beste edozein, ordenantza honetako edo sektore honetan aplikatzekoa den araudiko xedapenen ondoriozkoa.\n5. artikulua. Kanpoko txostenak, eremu saturatuak eta ziurtagiriak\na) Udalak kasuan kasuko zerbitzuen mankomunitateei txostena eskatzen ahal die jardueraren inguruko alderdi garrantzitsuei buruz, honako hauek zehaztuta: hondakin urak kolektoreen sarera isurtzeko onarpena eta jarduerak sortzen dituen hondakinei dagokiena.\nb) Txosten horretan jasoko da lokala antzeko beste batzuetatik ondoan dagoen, eta proposatzen ahalko da, Udaltzaingoaren txostena ikusirik, eremuren bat edo kale zatiren bat “saturatutzat” jotzea.\nc) Udaleko zerbitzu teknikoek, higiezinaren kontserbazio egoera ikusirik, segurtasun akatsak atzematen badituzte lokalean (eta 80 urtetik gorako erakinetan beti), jabeari eskatuko diote (Lurraldearen Antolamenduari eta Hirigintzari buruzko abenduaren 20ko 35/2002 Foru Legearen 87. artikuluarekin bat), teknikari eskudun batek sinatutako ziurtagiria aurkez dezala, horren bidez bermatzeko lokalaren eta, hala behar bada, eraikinaren segurtasuna eta egituraren sendotasuna.\n6. artikulua. Eredu normalizatuak.\nAisialdiko biltoki iraunkorren zein aldi baterakoen erantzukizuneko aitorpena eta horri erantsi beharreko dokumentazioa aurkezteko, ordenantza honen eranskinetan jasotzen diren eredu normalizatuak erabili behar dira.\nEredu horiek herritarren eskura egonen dira Burlatako Udalaren webgunean, baita Udalaren bulegoetan ere.\nAisialdiko biltoki iraunkorrak\neta aldi baterakoak martxan jartzea lortzeko prozedura\n7. artikulua. Ordezkaritza.\n“Aisialdiko biltokietako” kideek “nortasun juridikorik gabeko batasunak” osatzen dituzte, eta ordezkari bat izendatu beharko dute, haren bitartez ari daitezen Udalarekin egiten dituzten tramite guztietan.\n“Aisialdiko biltokiko” kide guztiak adingabeak badira, bi ordezkari beharko dira: biltokiko kide baten legezko tutorea eta gazteen ordezkari bat, biltokiko gainerakoek hautatua, adin nagusikoa izatea behar ez duten ordezkaritza eginkizun guztiak betetzeko.\n“Aisialdiko biltokiko” kideak adingabeak eta adin nagusikoak badira, azken horietako bat izanen da ordezkaria.\nOndorio guztietarako, Burlatako Udalak egin beharreko jarduketak ordezkariaren bidez eginen dira. Udal egintza guztiak jakinarazpenetarako izendatzen den pertsonaren helbidera helaraziko dira, eta ordezkariak gainerako kideei eman beharko die jarduketa horien berri. “Aisialdiko biltokia” erantzukizuneko aitorpena lokalaren jabeak aurkeztu badu, horri ere jakinaraziko zaizkio.\nHelbide edo ordezkari aldaketa guztien berri eman beharko diote biltokiek Udalari kasuan kasuko aurretiazko jakinarazpenaren bidez; izan ere, interesdunak aipatu helbidean ezin jakinarazi bada, Herri Administrazioen Araubide Juridikoari eta Administrazio Prozedura Erkideari buruzko azaroaren 26ko 30/1992 Legean xedatutakoari jarraituko zaio, iragarkien bidez jakinarazteko.\n8. artikulua. Martxan jartzearen tramitazioa.\nAisialdiko biltoki bat martxan jartzeko, aisialdiko biltokia martxan jartzeko erantzukizuneko aitorpena aurkeztu beharko da, ordenantza honen 0 eranskinaren arabera, eta haiek arautzen dituen ordenantzan ezarritakoarekin bat.\nErantzukizuneko aitorpenarekin batera, ordenantza honen 0 eranskinean ezarritako dokumentazio guztia aurkeztu behar da, kasua zein den, eta gutxienekoa izanen da. Burlatako Udalak beste agiri batzuk ere eska ditzake, kasu bakoitzerako beharrezkotzat jotzen badu, lokala eta/edo jarduera zuzen eta osoki definitzeko, edo araudira egokitzen dela bermatzeko.\nErantzukizuneko aitorpena jarduera hasi baino lehenago aurkeztu behar da, jarduera egiteko behar diren baldintza sektorial eta baimen guztiak eskuratu ondoren, eta hertsiki debekatzen da jardueran aritzea kasuan kasuko erantzukizuneko aitorpena aurkeztu gabe.\nJabeak edo ordezkariak (aisialdiko biltokiaren izenean) aurkeztuko du erantzukizuneko aitorpena, baldin eta 1. edo 2. eranskinean, kasua zein den, eskatzen diren baldintzak betetzen baditu.\nLokala 1. edo 2. eranskinean (lokal iraunkorra edo aldi baterakoa den) ezarritako baldintzetara egokitzeko obrak egitea beharrezkoa bada, ezin izanen da aisialdiko biltokia martxan jartzeko erantzukizuneko aitorpena aurkeztu, aldez aurretik, kasua zein den, obretarako erantzukizuneko aitorpena aurkeztu ez bada, edo beharrezko udal lizentzia eman ez bada, hala, erabilera horretarako egokitzapena ziurtatzeko, 6. eranskineko eredua erabiliz.\n9. artikulua. Araubide berezia aldi baterako biltokientzat.\nJarduera hau jarraia ez denez, eta aurreko artikuluetan lehen instalaziorako xedatutako tramitazioaren aplikazioa galarazi gabe, aldi baterako aisialdiko biltokietarako aurkeztutako erantzukizuneko aitorpenean interesa dutenek, festen urteko aldi berriaren aurretik eta, betiere, uztailaren 20a baino lehen, Udalari eskatu beharko diote lokala ikuskatzera joan daitezela. Horrela ikusiko da ordenantza honetan eskatzen ziren neurri zuzentzaileak betetzen diren, eta beste edozein ere ezartzen ahalko da araudi aplikagarrietako eskakizun berrien arabera. Ikuskapen bisitaren txosten positiboak ekarriko du hasiera batean aldi baterako aurkeztutako erantzukizuneko aitorpenak indarra hartzea.\n10. artikulua. Aisialdiko biltokien erregistroa.\nUrtero aurkeztu beharko da biltokiko erabiltzaileen zerrenda eguneratua, erantzukizun zibileko aseguruaren poliza eguneratua, indarra duen errentamendu kontratua, baita hasiera batean legeztatu ziren baldintzetan izan diren aldaketak ere, halakorik izan bada.\nUdalak “Aisialdiko biltokien” erregistro eguneratua prestatu eta mantendu beharko du, bai biltoki iraunkorrena bai aldi baterakoena.\nDatu Pertsonalak Babesteari buruzko 1999ko abenduaren 13ko Lege Organikoan ezarritakoa betetzeko, ematen diren datu pertsonalak Administrazio honek dituen eskumenak baliatzean baizik ez dira erabiliko eta Burlatako Udalaren datu basea osatzen duten fitxategiei batuko zaizkie. Fitxategietan sartu, datuak zuzendu eta ezabatzeko eta horien aurka jotzeko eskubideak Erregistro Orokorrari zuzendurik erabiltzen ahalko dira (Larrainetako plaza, zk.g. - 31600, Burlata).\n11. artikulua. Arau-hausteak.\nOrdenantza honetan xedatutakoa betetzen ez duten egintzak arau-haustetzat joko dira. Ordenantza honetako zehapenak zehazteko, kontuan hartuko dira honako printzipio hauek:\nd) Erantzukizunaren inguruabar astungarritzat hartuko dira giza osasunean izan dezakeen eragina, kaltearen atzeraezintasuna, lekuaren ezaugarriak, asmoa, berrerortzea eta kutsadura edo istripurako arriskua.\ne) Salbuespenez, auzokoei behin eta berriz eragozpenak egiten zaizkiela egiaztatzen bada edo pertsonen segurtasuna arriskuan badago, sorburua lokalaren barrenean nahiz kanpoan egon (azken kasu honetan, jakina, arazoa lokalaren jarduerari lotuta dagoela frogaturik), udal agintaritzako agenteek (teknikariak edo udaltzainak), kautelazko neurri gisa, lokala itxi ahalko dute, gertaerak egiaztatuta eta aldez aurreko errekerimendurik gabe. Neurria, behin-behinekoa denez, organo eskudunak berretsi edo deuseztatu beharko du, zehapen prozedura hasi ondoren.\nArau-hausteak arinak, larriak eta oso larriak izan daitezke. Aurreko printzipioen arabera mailakatuko dira arau-hauste eta zehapenak hiru kategorietako bakoitzean.\nHalaber, Erantzukizuneko aitorpena eta aurretiazko jakinarazpena egiteko prozedurak arautzen dituen udal ordenantzan ezarritako arau-hausteak eta zehapenak aplikatu beharko dira.\nZaratei buruzko arau-hausteei dagokienez, ekainaren 6ko 135/1989 Foru Dekretuan eta harekin bat datozenetan edo haien ordezkoetan ezarritako araubidea eta zehapen prozedura erabiliko dira.\nAdingabeek Edari Alkoholdunak Kontsumitzea Galarazi eta Mugatzeari buruzko martxoaren 16ko 19/1991 Foru Legea eta otsailaren 14ko 6/2003 Foru Legea betetzen ez badira eta, berdin, Herritarren Segurtasuna Babesteari buruzko 1/1992 Lege Organikoa, horietan ezarritakoaren araberako edo dagozkien arau indardunen araberako zehapena ezarriko da.\nAlkatea izanen da zehapen espedienteak abiarazteko eta egiten diren arau-hausteak zehatzeko organo eskuduna.\n11.1. Arau-hauste oso larriak:\na) Aisialdiko biltokia martxan jartzeko erantzukizuneko aitorpena aurkeztu gabe aritzea jardueran.\nb) Lokala aisialdiko biltokia martxan jartzeko erantzukizuneko aitorpenean bildutako eta eskatzaileak aipatu xedeetarako erabili beharrean, beste zerbaitetarako erabiltzea.\nc) Aisialdiko biltokia martxan jartzeko erantzukizuneko aitorpenean datu faltsuak alegatzea.\nd) Aisialdiko biltokiko jardueran itxialdiak iraun bitartean aritzea.\ne) Ordenantza honen 1. eta 2. eranskinetan (biltokia iraunkorra edo aldi baterakoa den) ezarritako gutxieneko baldintzetakoren bat aldatu, mugatu edo kentzea, horrek arrisku larriak sortzen dizkienean pertsonen osasunari edo ondasunei.\nf) Hots maila baimendua gainditzea, indarra duen araudiak oso larritzat jotzen duenean.\ng) Gai sukoiak pilatzea, pertsonen osasunarentzat edo ondasunentzat arriskutsuak badira.\nh) Lokalaren barnean su egitea.\ni) Pertsonen osasunarentzat edo ondasunentzat oso arriskutsuak diren elementuak instalatzea.\nj) Burlatako Udaleko langile baimenduei ordenantza honetako 15. artikuluaren arabera sartzen ez uztea.\n11.2. Arau-hauste larriak:\na) Hots maila baimendua gainditzea, indarra duen araudiak larritzat jotzen duenean.\nb) Merkataritzan edo salerosketan aritzea lokalean.\nc) Lokalaren egoera aldatuta, horren berri ez ematea Udalari.\nd) Sute aseguruaren eta erantzukizun zibilaren poliza urtero eguneratuak ez izatea.\ne) Lokala azpierrentan ematea, lagatzea edo eskualdatzea Udalari jakinarazi gabe.\nf) Lokala baldintza egokietan ez edukitzea kontserbazio, segurtasun, higiene eta osasungarritasun aldetik.\ng) Lokaleko altzariz nahiz edozein elementuz eremu publikoa hartzea, ibilgailuen edo oinezkoen joan-etorria eragotzi edo oztopatuz.\nh) Suteak sortu edo zabaldu ditzaketen produktuak edo gaiak pilatzea lokalean.\ni) Pertsonen osasunarentzat edo ondasunentzat arriskua dakarten elementuak edo sukaldea paratzea, edo zigilatu den sukalde bat erabiltzea.\nj) Ordenantza honen 1. eta 2. eranskinetan (biltokia iraunkorra edo aldi baterakoa den) ezarritako gutxieneko baldintzetakoren bat aldatu, mugatu edo kentzea, horrek arrisku oso larriak sortzen dizkienean pertsonen osasunari edo ondasunei.\nk) Burlatako Udalak gutxieneko baldintzei edo erabileraren mugei buruz egindako errekerimenduari kasurik ez egitea.\nl) Aisialdirako aldi baterako biltokiaren jardueran ezarritako epetik kanpo aritzea.\nm) Desordena publikoak edo liskarrak sortzea eta auzokoei eta oinezkoei errespeturik ez izatea.\nn) Gehienez egon daitekeen jende kopurua ez gainditzea.\no) Lokalean animaliak edukitzea gauez edo egunez arduradunik gabe.\n11.3. Arau-hauste arinak:\na) Hots maila baimendua gainditzea, indarra duen araudiak arintzat jotzen duenean.\nb) Ateak eta leihoak irekita izatea eta, halakoetan, eragozpenak sortzea zarata kanporatzeagatik, zarata eragiteagatik edo usainak kanporatzeagatik.\nc) Dokumentazioa urtero ez eguneratzea, ordenantza honetako 8. artikuluan xedatutakoari jarraituz.\nd) Eremu publikoa okupatzea lokaleko altzariekin edo bertako edozein elementurekin, ibilgailuen edo oinezkoen joan-etorria eragotziz edo oztopatuz.\ne) Hondakinak, hondarrak eta, oro har, edozein zabor mota botatzea edo uztea eremu publiko eta pribatuetan, eta orobat haien sarbideetan eta hesitutako edo hesitu gabeko orube edo finketan, lokaletan eta atarietan; izan ere, edukiontziak eta horretarako ontziak erabili beharko dira beti.\nf) Ur zikina isurtzea eremu publikoan, baita beste edozein gauza botatzea ere eremu publikoan diren hustubideetara.\ng) Listu, pixa eta kaka egitea eremu publikoan edo erabilera publikoko nahiz pribatuko eremuetan.\nh) Bestelako edozein, ordenantza honetan edo lege aplikagarrietan xedatutakoa ez betetzeaz gainera aurreko zenbakietan espresuki aipatzen ez badira.\n12.1. Arau-hauste oso larriei zehapen hauetako bat edo biak ezarriko zaizkie:\n–Erantzukizuneko aitorpena ezeztatzea, lokala ixtea eta 3 hilabetetik 3 urtera bitarteko epean jardueran aritu ezina.\n–1.001 eurotik 2.000 eurora bitarteko isuna.\n12.2. Arau-hauste larriei zehapen hauetako bat edo biak ezarriko zaizkie:\n–Erantzukizuneko aitorpenaren etenaldia, lokala gehienez ere 90 egunetarako itxita.\n–251 eurotik 1.000 eurora bitarteko isuna.\n12.3. Arau-hauste arinei zehapen hauetako bat edo bi ezarriko zaizkie:\n–Erantzukizuneko aitorpenaren etenaldia, lokala gehienez ere 30 egunetarako itxita.\n–250 euro bitarteko isuna.\n12.4. Goragoko mailako zehapena.\nBatere ukatu gabe 14. artikuluan aipatzen den berrerortzeari buruzko printzipioa, edozein mailatako arau-hausteak behin eta berriz eginez gero, goragoko mailako zehapena ezartzen ahalko da, baldin eta kalifikazio bereko 5 arau-hauste baino gehiago egiten badira urtebetean edo 3, hilabeteko epean.\n12.5. Jarduera bakoitzerako ezarri diren hots mailen arau-hausteak zehatzeko, indarra duen eta aplikatzekoa den araudi teknikoan xedatutakoari jarraituko zaio.\n12.6. Abuztuaren 4ko 1398/1993 Errege Dekretuaren 8. artikuluan xedatutakoari jarraituz, prozedura hasitakoan, inputatutako pertsonak onartzen badu gertaeren erantzule dela eta dagokion zehapena ordaintzen badu, prozedura beste tramiterik gabe amaituko da. Diruzko zehapena %30 murriztuko da.\n13. artikulua. Kautelazko neurriak.\nOrdenantza honetan sailkatutako arau-hauste batengatik zehapen prozedura hasten denean, zehapena ezartzeko eskumena duen organoak kautelazko neurri hauetakoren bat edo batzuk har ditzake, besteak beste:\n14. artikulua. Subjektu erantzuleak.\n14. artikuluan arau-hauste gisa sailkaturik agertzen diren egintzak benetan egin dituzten pertsonak izanen dira arau-hausteen erantzuleak. Arau-haustea biltokiko kide guztiei egozten ahal bazaie, nortasun juridikorik gabeko batasuna diren aldetik, lokaleko ordezkari agertzen direnei jakinaraziko zaie espedientea. Horrek ez du ukatzen zehapena, ekonomikoa bada, batasun horretako kide guztiei zuzentzea modu solidarioan.\nBiltokia erabiltzen bada aisialdiko biltokiaren jarduera martxan jartzeko kasuan kasuko erantzukizuneko aitorpena aurkeztu gabe, lokalaren jabea izanen da erantzulea.\nDokumentazio teknikoa sinatzen duten teknikariak ziurtatzen dituzten datuen erantzuleak izanen dira, eta, lanbidean aritzeko kidetuta egon behar badute, egitate horiek dagokion Lanbide Elkargoari jakinaraziko zaizkio, bidezko neurriak har ditzan, ezertan ukatu gabe udal administrazioak ezartzen ahal dizkien zehapenak, betiere behar den zehapen prozedura tramitatu ondotik.\nLehena.–Alkatetzaren ebazpen baten bidez alda daitezke ordenantza honen eranskinak, baldin aldaketak berarekin badakar karga administratiboak murriztea eta/edo prozesua erraztea eta arintzea badakar, eta aplikatzekoak diren arau sektorialetan xedatutakoari jarraitzen badio. Horrenbestez, alkatetzari ahalmena ematen zaio honetarako:\na) Ordenantza honen eranskinak zabaltzea eta murriztea, beharrezkotzat jotzen dituen alderdiak sartuz edo kenduz, araua hobeki garatzeko. Horrek berarekin ekarriko ditu, besteak beste, honako hauek onestea eta aldatzea: eskabideetarako eredu normalizatuak eta erantsi beharreko dokumentazioa edo establezimenduan gorde beharrekoa, edukia zehazturik.\nb) Behar diren xedapenak aldatzea, ordenantza honetan ezarritakoa garatzeko.\nBigarrena.–Burlatako Udalari dagokio ordenantza honen puntu guztien interpretazioa egitea.\nAisialdiko biltokiek, aldi baterakoak edo iraunkorrak izan, ordenantza honek indarra hartu baino lehen eskatu badute eta/edo tramitean badute aisialdiko biltokiaren lizentzia, aurreko ordenantzari jarraituz, eskaera aurkeztean indarra zuen araudiaren arabera egin beharko da tramitazioa. Nolanahi ere, interesdunek zilegi dute, ebazpena eman aurretik, eskaeran atzera egitea berariaz, eta ordenantza hau aplikatu dadila hautatzea, erantzukizuneko aitorpena eta dagokion dokumentazioa aurkeztuz.\nLehenbizikoa.–Aisialdiko biltokia martxan jartzeko erantzukizuneko aitorpena aurkezteak ekartzen du ordenantza honetan xedatua onartzea.\nBigarrena.–Ordenantza honek aurreikusten ez duen hartan, Estatuko zein Nafarroako lege edo dekretuetan xedatuari jarraituko zaio.\nAisialdirako biltokia martxan jartzeko erantzukizuneko aitorpena\nMartxan erantzukizuneko aitorpenaren eredua (PDF).\nBiltoki iraunkorretarako eskatzen diren gutxieneko baldintzak\nHemen aipatzen diren baldintza guztiak egoera eta funtzionamendu egokian mantendu beharko dira lizentziaren indarraldi guztian\na) Halako erabilerak beheko solairuetan bakarrik baimenduko dira, eta sekula ez eraikin kolektiboetako etxebizitzetan edo behegain independenteetan. Lokal osoak hartu beharko dituzte, eremu publikora zuzenean ematen duten sarbide independenteak dituztela. Ez da onartuko bertze lokal edo jarduera batzuetatik sartzea, ezta atari barrenetik edo etxebizitzetatik ere. Beheko solairutzat joko da lokalean sartzeko hiru maila baino gehiago ez daudenean ez gorantz ez beherantz.\nb) Ezin da sukalderik edo janariak prestatzeko aparaturik eduki. Lokalak sukaldea badu, zigilatu eginen da eta, gainera, “Aisialdiko biltokiaren” ordezkariak zinpeko aitorpena egin beharko du, hura ez dela erabiliko adieraziz.\nc) Edateko ur korrontearen zerbitzua.\nd) Argindarra. Instalatzaileak behe tentsioko instalazioari buruz egindako ziurtagiriaren kopia aurkeztu beharko da.\ne) Komun-zuloa eta konketa dituen komun itxia.\nf) Aireztapena: lokal itxiek aireztapen egokia izanen dute. Eraikinetako Instalazio Termikoen Erregelamendua onesten duen 1027/2007 Errege Dekretuan, II. zatian (Jarraibide teknikoa, IT.1. Diseinua eta dimentsionatua, IT.1.1) ongizate eta higiene arloetako eskakizunei dagokienez (giroaren kalitate termikoa, barneko airearen kalitatea eta higienea), ezarritako baldintzak bete behar dira, edo hura ordezten duen arauan ezarritakoak.\nAirea gutxienez 8 aldiz orduan berritu behar da jendea ibiltzen den tokietan, eta 6 aldiz orduan, berriz, atseden hartzeko edo lan egiteko tokietan. Aireztapena egiteko leihoak irekitzeko, ez da eragozpenik sortu beharko barneko zaratagatik, kontuan izanik jarduera egiten den bitartean itxita egonen direla.\ng) Suteei aurrea hartzeko neurriei dagokienez, CTE DB-SI neurria aplikatuko da.\nHorri dagokionez, honakoa nabarmendu behar da:\n–Aintzat hartu behar da lokalak suteen kontrako sektore bat eratu behar duela, bere eraikinaren gainerakotik bereiz.\n–Eraikuntzaren, apainduraren eta altzarien elementuek C-s2,d0 erreakzioa izan behar dute suaren kontra sabai eta paretetan, eta zoruetan, berriz, Efl erreakzioa.\n–Fatxadetan, baoen tarte horizontala eta bertikala bete behar da kanpoko zabaltzeari dagokionez.\n–Husteko bideen, ateen, korridoreen eta abarren neurriak hartuko dira kontuan.\n–Suteen kontra ezarritako babes elementuak izanen ditu lokalak.\n–Jendea ibiltzeko tokitzat hartuko da.\nh) Aisialdirako biltokiko erabileran sortzen den hotsak, etxebizitzarik kaltetuenean, ez ditu 30 dbA gaindituko (egunez, 07:00etatik 23:00ak arte), eta 25 dbA (gauez, 23:00etatik 07:00ak arte). Une oroz bete beharko da hotsei buruzko araudia, bai Foru Komunitatekoa bai Estatukoa.\nLokalak aireko zaratarako isolamendu akustikoa eduki beharko du lokalaren eta goiko solairuaren artean, 55 dbA-koa, musikako eta/edo telebistako ekipoa edo musika entzuteko beste edozein gailu badago eta gehienez 65 dbA-ko potentzia badu, eta hein batean gaueko ordutegian erabiltzen bada. Udal agintaritzak eska dezake, egokia iruditzen bazaio, hots potentziaren mugatzailea jar dadila musikako ekipoan, ordenantza honetan ezarritako gehieneko hots maila bermatzeko.\ni) Josteta makinak dirurik ordaindu behar ez denetakoak izanen dira, eta saririk ematen ez dutenetakoak.\nj) Lokalaren edukiera pertsona batekoa izanen da egoteko eremuen azalera erabilgarriaren 5 m² bakoitzeko, lehenbiziko 50 m²-etan izan ezik, haietan pertsona batekoa izanen baita 3 m² bakoitzeko. Inola ere ezin da 50 pertsonako edukiera gainditu.\nk) Lokalean sartzeko ateek euste sistema bat eduki beharko dute, atea hotsik gabe, leunki eta erabat itxi ahal izateko.\nl) Lokaletan sartzeko pertsianak badaude, horiek leunki eta hotsik gabe ireki eta ixteko modua izan beharko da. Hala ez bada, kendu egin beharko dira.\nCTE DB-SI arauan ezarritako huste baldintzak betez, sarrerako ateetako pertsianak erabat irekita eduki beharko dira lokala erabiltzen denean.\nm) Jabari publikora jotzen duten lokalen fatxadek, segurtasunaren, osasungarritasunaren eta apainketa publikoaren aldetik, bete behar dituzte Lurraldearen Antolamenduari eta Hirigintzari buruzko 35/2002 Foru Legearen 87.b) eta d) artikuluetan ezarritakoa, eta aintzat hartu beharko da, halaber, elementu horiek baliogarriak direla lokalaren baldintza akustikoak mantentzeko, baita suteen kontrako babes baldintzak ere, kanpoko zabaltzeari dagokionez.\nBaldintza horiek ez dira betetzen, esate baterako, garaje zaharretako atetzarretan, saltoki zaharretako erakusleihoetan, eta abarretan.\nn) Lokalaren barrenak gutxieneko baldintzak bete behar ditu, akaberei, instalazioei eta higieneari dagokienez, espazioa bizitzeko egokia izan dadin, eta paramentuak jantziak eta instalazioak bukatuak eta estaliak egonen dira. Egia bada ere material egokiak daudela instalazio jakin batzuk ikusgai uzteko lokalaren barrenean, horiek egokiak izanen dira, eta instalatzaile kualifikatu batek behar bezala paratuak.\nAldi baterako biltokietarako eskatzen diren gutxieneko baldintzak\nHemen aipatzen diren baldintza guztiak egoera eta funtzionamendu egokian mantendu beharko dira lizentziaren indarraldi guztian.\nf) Su itzalgailu bat, 2 Kg CO2-koa, 34B eraginkortasunekoa, koadro elektrikoaren ondoan, eta 6 Kg-ko hautsezko itzalgailu balioaniztunak, 21A-113B eraginkortasunekoak, lokaleko puntu bakoitzetik gehienez ere 15 m-tara itzalgailu bat izan dadin. Itzalgailuak erraz ikusi eta erabiltzeko tokietan jarriko dira, sutea hasteko aukera gehien duten puntuetatik hurbil, ahal dela huste irteeretatik hurbil eta, batez ere, zutikako paramentuei lotutako euskarrietan, itzalgailuaren goialdea lurzorutik gehienez ere 1,70 metrotara egon dadin. Legeak eskatzen duen urteko ikuskapena behar dute, mantentze enpresa baimendu bateko langileek egina.\ng) Seinalizazioko eta larrialdietako argiak, irteera atearen gaineko paramentuan ipiniak, bai eta, aplikatu beharreko araudiak eskatuz gero, lokaleko gainerako eremuetan banatu behar diren elementuak ere.\nh) Udal agintaritzak eska dezake, egokia iruditzen bazaio, hots potentziaren mugatzailea jar dadila musikako ekipoan, ordenantza honetan ezarritako gehieneko hots maila bermatzeko.\nOrdezkaritza frogatzen duen dokumentua, adin nagusiko kideak dituzten aisialdiko biltokien lokaletarako\nOrdezkaritza frogatzen duen eredua (PDF).\nOrdezkaritza frogatzen duen dokumentua, kide guztiak adingabeak dituzten aisialdiko biltokien lokaletarako\nOrdezkaritza frogatzen duen dokumentua (PDF).\nLokalaren jabearen datuak eta aisialdiko biltokiko kideen zerrenda\nInprimakiaren eredua jabetzaren eta osagaien datuetarako (PDF).\nLokala aisialdiko biltoki gisa erabiltzeko gaitasun ziurtagiria\nLokalaren gaitasun-agiriaren eredua (WORD).\nLokala aisialdiko biltoki gisa erabiltzeko gaitasunaren ziurtagiria,\nObra amaierako ziurtagiriaren eredua (WORD).\nAldi baterako biltoki gisa erabiltzeko lokalaren jabearen\nZinpeko aitorpenaren eredua (PDF).\nInbentarioaren fitxaren eredua (PDF).\nIragarkiaren kodea: L1603718


Oñatiko txakolindegien partaidetzarekin egingo da Debagoieneko VI. Txakolin Eguna — Berbia\nOñatiko txakolindegien partaidetzarekin egingo da Debagoieneko VI. Txakolin Eguna\nUztailaren 20an izango da Arrasaten\nEskualde mailan Oñati gune esanguratsua da txakolinaren ekoizpenean. Ondorioz, herriko txakolindegien partaidetza betidanik egon da Debagoienako Txakolin Egunean. Uztailaren 20an ospatuko den seigarren aldian ere herriko ekoizleak protagonista izango dira. Eskualdean ekoitzi eta Getariako Txakolinaren Jatorrizko izendapena duten hiru txakolin dastatzera emango dira, Arrasateko Otxia eta Oñatiko Belaskua eta Murgialdai.\nDebagoieneko VI. Txakolin Eguna Arrasaten, hilean behin egin ohi den baserriko produktuen azokaren baitan ospatuko da, hurrengo zapatuan alegia. Lehen orduan, OTXIA, BELASKUA eta MURGIALDAI txakolinak dastatu eta erosi ahal izateko postuak jarriko dira. 12:00etan Arteaga jatetxeko Maider Larrañagak txakolin dastatzea gidatuko du, txakolin desberdinen ezaugarriak ezagutu eta hauek bereizten ikasteko dastatzea egingo du. Eguerdi partean baita ere, Debagoieneko hanburgesen pintxoak dastatzera emango dira. Debagoieneko VI. Txakolin Egunari dagokion egitaraua uztailaren 21ean egingo den bisita gidatuaz osatuko da. Arrasateko Artazubiaga baserrira bisita egingo da Otxia txakolinaren ekoizpena bertatik bertara ezagutzeko. Bai bisita gidatu hau egiteko, baita Maider Larrañagak zuzendutko duen dastatze ekitaldian parte hartzeko ere, aurrez izena eman behar da, Debagoieneko turismo departamentura telefonoz deituta: 943 796 463\nDebagoieneko VI. Txakolin Eguna garaiko eta bertako produktuak sustatzeko helburuarekin antolatu dute Debagoieneko Mankomunitateko Turismo Departamentuak, Deba Garaia Landa Garapenerako Elkarteak, Eusko Jaurlaritzak eta Arrasateko Udalak.


2021eko urtarrilaren 16a\nKultura > Ahozko inprobisazioa > Bertsolaritza > Bertsoak\nLuis Otamendi Aiako bertsolaria hil da. Azken agurra Zarauzko beilatokian egingo zaio urtarrilaren 4an, goizeko 10:00etan.\n2021eko urtarrilaren 04a\nBertsozale Elkartearen datu-basean aurkitutako datuekin eta Bertsolari aldizkariaren 35. zenbakian argitaratu zen artikulukoekin osatu dugu biografia:\nAiako Urdaneta auzo bertsozaleko Indargarate baserrian jaio zen 1947an eta behiak jeizten zituela egiten zuen bertsotan anaiarekin batera. 24 urte zituela jaiotetxe atariko pagoa hego-haize zakar batek bota zuen eta anaiaren aholkuari jarraituz, dozena bat bertso jarri zizkion gertaera hari. Zarauzko Patxi Barberoren bizartegira joan zen batean, bertso horien berri aipatu zion, eta Patxik Basarriri eman zizkion bertsoak, eta azkenean honek "Nere Bordatxotik" atalean argitaratu zituen.\nAian lau bertsolarik osatu zuten tarteka bildu eta kantatzeko bertso koadrila: Martin Rezabal Olaso, Nikolas Zendoia, Joxe Mari Lertxundi eta Luis Otamendik.\nLehen plaza Ordizian egin zuen, 1972an. Geroztik urte askoan hartu zuen parte sariketa eta txapelketetan, besteak beste: Gabiriako Osinalde eta Zaldibiko Artxanberri sariketak irabazitakoa zituen eta kantatu zuen 1982ko Euskal Herriko Txapelketan, 1986ko Euskal Herrikoan (finalerdietan), 1989ko Euskal Herrikoan (finalerdietan), 1991ko Gipuzkoako Txapelketan, 1995eko Gipuzkoako Txapelketan, eta 1999ko Gipuzkoako Herri Arteko Txapelketan.\nBitxikeria modura, Orixe sariketara entzule modura joan zen batean, bertsolari batek huts egin zuelako oholtzara igoarazi zuten eta txapela buruan itzuli zen etxera.\n2009an Zarauzko Gaztetxean\nIñaki Gurrutxagak Orioko Karkara herri aldizkarian kontatu du 2009an elkarrekin prestatu zutela bakoitzak bere txapelketa: "Euskal Herriko Bertsolari Txapelketa prestatzeko elkartzen ginen Iñigo Manzisidor Mantxi, Uxue Alberdi, Ainhoa Agirreazaldegi eta laurok, eta egun batean han azaldu zitzaigun Luis, urte asko zeramatzala plazaz plaza jardun gabe, baina deitu ziotela Zarauzko Putzuzulokoek Kopla Txapelketan kantatzeko, eta galdetu zigun ea gurekin entrenatzerik bazuen. Eta hantxe ibili zen gurekin".\n2011n Usurbilen Udarregi sarian hartu zuen parte.\nHemen ikus daitezke bere bat-bateko bertsoak.\nKanal hauetan artxibatua: Bertsoak | Aia\nBertsoak kanaletik interesatuko zaizu...


Gipuzkoako papergintzako hitzarmeneko aurreakordioa positiboki baloratzen dugu | LAB SINDIKATUA\nIndustria Papergintza Gipuzkoako papergintzako hitzarmeneko aurreakordioa positiboki baloratzen dugu\nPatronalak egin zuen lehen proposamena irauli dugu. Aurreko negoziazioetan lortutakoa kendu nahi izateaz gain, gure lan baldintzak kaskartu nahi zituen. Genuenari eutsi diogu eta soldatak KPIren gainetik hobetu ditugu. Gaixotasun-lizentzia hobetu dugu; eragingarriak dirauen bitartean, erabili ahal izango dugu. Eta negoziazio honetan aldarrikapen nagusienetakoa ere lortu dugu, hau da, “Non Stop” enpresa itunei eta Txanda Jarraituei dagokienez, soldata erregimena ez aplikatzeko edo desloturazko klausula ezarriko balitz, Probintzia Hitzarmenetik deslotzeko ezarri ohi diren lege berme berak ezar dakizkiela. Horrela, enpresaren bat enpresa-akordiotik deslotu nahi izanez gero enpresa eta sindikatuen adostasunaren bitartez egin beharko da. Lan Erreformari aurre egin diogu.\nAurrekordio hau sektore osoari dagokion lorpena da. Gure lan baldintzen alde eutsi diogun borrokaren ordaina da. Egin ditugun mobilizazio eta greben eraginez lortu dugu patronalak iritziz alda zezan eta orduan ekin zitzaion proposamen onuragarriak agertzeari, ordura arteko jarrera zorrotza baztertuz.\nHorregatik, LAB sindikatuak datorren astean enpresetan egingo diren asanbladatan aurreakordioaren alde agertuko da. Berriro ikusi da borrokatzeak fruituak ematen ditu.


Puiseux-en-Retz - Wikipedia, entziklopedia askea.\n49°17′52″N 3°07′44″E / 49.2978°N 3.1289°E / 49.2978; 3.128949°17′52″N 3°07′44″E / 49.2978°N 3.1289°E / 49.2978; 3.1289\nFleury, Montgobert, Soucy, Villers-Cotterêts eta Vivières\n112 (%51.6) 102 (%47)\nPuiseux-en-Retz Frantziako udalerri bat da Aisne departamenduan dagoena, Frantzia Garaia eskualdean. 2013an 220 biztanle zituen.\n2007an udalerrian erroldatutako biztanleak 229 ziren. Familiak 88 ziren, horien artean 17 pertsona bakarrekoak ziren (17 bakarrik bizi ziren emakumeak eta 17 bakarrik bizi ziren emakumeak), 29 seme-alabarik gabeko familiak ziren, 38 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 117 etxebizitza zeuden, 87 familiaren etxebizitza nagusia ziren, 18 bigarren erresidentzia ziren eta 12 hutsik zeuden. 115 etxeak ziren eta 2 apartamentuak ziren. 87 etxebizitza nagusietatik 81 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 4 etxek hiru zituzten, 22 etxek lau zituzten eta 57 etxek bost zituzten. 75 etxek euren parking plaza propioa zuten azpian. 25 etxetan ibilgailu bat zegoen eta 56 etxetan bat baino gehiago zituzten.\nPuiseux-en-Retz udalerriko biztanleria-piramidea 2009an .\n2007an lan egiteko adina zuten pertsonak 164 ziren, horien artean 123 aktiboak ziren eta 41 inaktiboak ziren. 123 pertsona aktiboetatik 111 lanean zeuden (63 gizon eta 48 emakume) eta 12 langabezian zeuden (4 gizon eta 8 emakume). 41 pertsona inaktiboetatik 17 erretiraturik zeuden, 9 ikasten zeuden eta 15 "bestelako inaktibo" gisa sailkaturik zeuden.\n2009an Puiseux-en-Retz udalerrian 81 unitate fiskal zeuden, 223 pertsonek osaturik. Pertsona bakoitzeko diru-sarrera fiskalaren mediana urteko 21.167 euro zen.\n2007an zeuden 3 komertzioetatik, 2 informazio eta komunikazio enpresak ziren eta 1 zerbitzu enpresa zen.\nMontgobert (1,7 km)\nSoucy (1,9 km)\nVivières (2,0 km)\nFleury (4,7 km)\nSaint-Pierre-Aigle (4,8 km)\nCœuvres-et-Valsery (5,0 km)\nHaramont (5,3 km)\nMortefontaine (5,6 km)


moda Archives - Zientzia Kaiera\nArchivo de Etiquetas:: moda\nAlazne Porcel eta Enara Artetxe XX. mendeko moda-mundua pixkanaka gero eta leku nabariagoa lortzen joan da museoetan eta arte-erakundeetan. Modak eta jantzien munduak kultur ondare eta museo-ondasun gisa lortu duen gizarte-balorazioak, ahalbidetu du tankera honetako lanei zuzenduriko ikerketa espezifikoak bideratzea. Egun, ondarea babesteaz arduratzen diren museo eta erakundeetarako erronka handia da. Erronka hau, XX. mendean zehar moda eta bestelako diziplina […]\nModaren inpaktuari neurria hartzen\nAmaia Portugal Desfileek baldintzatzen al dute gure janzkera? Galdera horri baietz erantzun dio Taiwan eta AEBtako ikertzaile talde batek, matematika eredu batean oinarrituta. Ondorio horretara iristeko, New Yorkeko pasarelatan eta kalean ikusitako arropen argazkiak alderatu dituzte.\nGure armairuak eta modelo batenak, ba al dute zerikusirik? Jantziko al genuke kalean, pasarela batean ikusitako zerbait? Lehen kolpean ezetz erantzungo genuke gehienek, moda […]


Medikuntzako Nobel Saria, zizare bizkarroiek eragindako gaitzen eta malariaren aurkako terapiak asmatu dituztenentzat - Elhuyar Aldizkaria\nWilliam C. Campbell eta Satoshi Ōmura, eta Youyou Tu dira sarituak\nKarolinska Institutuak jakinarazi duenez, aurten hiru ikertzaileren artean banatuko dute Fisiologia edo Medikuntzako Nobel saria; erdia William C. Campbell eta Satoshi Ōmura jasoko dute, bizkarroiek eragindako gaitzen aurka asmatutako botikarengatik, eta beste erdia Youyou Tuk, malariaren aurkako terapia asmatzeagatik.\nWilliam C. Campbell, Satoshi Ōmura eta Youyou Tu, Medikuntzako Nobel saridunak. Arg. Nobel Fundazioa\nAurten, munduko leku pobreenetan milioika eta milioika gaixori eragiten dieten gaitzen aurkako terapiak garatu dituzten ikertzaileen lana aitortzea erabaki du Karolinska Institutuak; Fisiologiako edo Medikuntzako Nobel sariaren bidez.\nHain zuzen ere, sarituak iragartzeko eman duten prentsaurrekoan zehaztu dutenez, 100 milioi pertsona baino gehiago daude filariasiak edo onkozerkosiak jota, eta 3.400 milioi malariak jota. Gaitz horiek endemikoak dira munduko herrialde pobreenetan, eta haiei aurre egiteko botikak herrialde horietako biztanleen ongizatea eta osasuna hobetzeko funtsezkoak direla azaldu du Nobel Fundazioaren ordezkariak.\nHorrenbestez, filariasia eta onkozerkosia tratatzeko erabiltzen den avermectina, eta malariari aurre egiteko erabiltzen den artemisina aurkitu zutenak izango dira aurtengo Nobel saridunak, Fisiologia edo Medikuntza arloan.\nLurretik abereetara, eta handik pertsonetara\nSatoshi Ōmura izan zen avermectina garatzeko lehen pausoa eman zuen ikertzailea. Mikrobiologoa da, eta gai naturaletatik konposatuak isolatzen aditua zen. Hala, lurrean bizi diren Streptomyces bakterioetan jarri zuen arreta, ezaugarri antibiotikoak dituzten konposatu ugari sortzen dituztelako. Bakterioak laborategian hazteko metodologia findu zuen, eta konposatu eraginkorrenak sortzen zituzten espezieak aukeratu zituen; guztira, 50 espezie. Tartean S. avermitilis zegoen, avermectinaren iturria, hain justu.\nWilliam C. Campbell biologoak eman dio jarraipena Ōmuraren lanari. Streptomyce-kulturak eskuratu, eta haien eraginkortasuna aztertu zuen. Haietako bat abereen bizkarroiei aurre egiteko bereziki eraginkorra zela ohartu zen. Isolatu zuen, eta avermectina deitu zion. Gerora, kimikoki eraldatu, eta beste konposatu bat sortu zuen, are eraginkorragoa: ivermectina. Gizakietan egindako probetan frogatu zuten benetan eraginkorra zela filariasia, onkozerkosia, eta era horretako gaixotasunak tratatzeko, eta, geroztik, ivermectinan oinarrituta sortu dira bizkarroiek eragindako gaitzak tratatzeko hainbat botika.\nMedikuntza tradizionalari begiratuta\nMedikuntzaren Nobel Sariaren beste erdia malariari aurre egiteko erabiltzen den artemisina aurkitu zuenak jasoko du, Youyou Tu farmazialariak. Sariaren inguruko azalpenak ematean, aurkikuntza Txinako medikuntza tradizionaletik abiatuta egin zuela nabarmendu dute Nobel Fundaziokoek.\nHain zuzen ere, kinina edo klorokina erabiltzen ziren malaria tratatzeko, baina gero eta eraginkortasun txikiagoarekin. Horren aurrean, Youyou Tuk Txinako Medikuntza tradizionalera jo zuen, malariaren aurkako konposatu berri baten oinarri bila. Malariarekin infektatutako animaliekin ikertuta, Artemisia annua landaretik ateratako estraktu bat interesgarria izan zitekeela iruditu zitzaion. Probatu zuenean, ordea, ez zituen esperotako emaitzak jaso.\nHorrenbestez, iraganeko literatura medikoa aztertu zuen, eta han topatu zituen bere ikerketa bide onera eramateko gakoak. Horri esker, Artemisia annua landarearen konposatu aktiboa isolatu zuen, artemisina. Animalietan ez ezik, gizakietan ere eraginkorra zela frogatu zuen. Horretan oinarrituta garatu dira malariaren bizkarroia zikloaren lehen faseetan hiltzen duten eragile berriak.\nNobel Fundaziokoek azpimarratu dutenez, avermectinaren eta artemisinaren aurkikuntzek bizkarroiek eragindako gaixotasunen terapiak irauli dituzte, eta ezin da neurtu ekarri duten onura.


Pianoaren zabalkundea lau eskutara | El Diario Vasco\nBajo-debaPianoaren zabalkundea lau eskutara\nPianoaren zabalkundea lau eskutara\nBi protagonistak kontzertua amaieran. / GORRITIBEREA\nEmanaldi bikaina eskaini zuten Lucia Arzallus eta Ignacio Arakistain pianojoleek\nGORRITIBEREA MUTRIKU. Miércoles, 17 abril 2019, 00:17\nEz zen jende askorik batu, izan ere baziren beste hainbat ekintza herrian, baina 'Musika Hilabeteari' amaiera emateko antolatu zuten Lucia Arzallus eta Ignacio Arakistain pianojoleen kontzertua ederra izan zen benetan; ederra musika klasikora hurbiltzeko Inaziok eman zituen argibideak eta batez ere ederra pianoari lau eskuekin zer-nolako etekina atera dakiokeen argi utzi zutelako.\nMaurice Ravel eta Gabriel Fauré egileen obrekin gozatu egin zuten bi artistek eta ondorioz baita Santa Katalina komentuan bildutako hirurogeikoa ere. Bukaeran errepikapen bat ere eskaini zuten eta horrenbestean amaitu zen ordu eta laurden iraun zuen kontzertu oparoa.\nSarritan aipatu izan dugu gerora oso ospetsuak izan diren musikari ugari pasa izan direla Mutrikutik, baina horretarako herritarrok, oro har, harrobian hasten diharduten horiei erreparatzen ikasi beharko dugu.


Zurezko altzari jasangarrien fabrikatzaileak – Astigarraga Kit Line\nBalio berberen bidez elkartuak\nElkarrekin helburu bera lortu nahi dugu: bezeroen beharrak asetzea, ororen gainetik, gure ingurunea errespetatuz\nBere lurrarekin lotura estua duen enpresa\nAstigarraga gure enpresari izena eman zion abizena da; lantegi txikia, tokikoa, familiartekoa.\nGaur, ordea, Astigarraga enpresa askoz gehiago da. Egunero, gero eta pertsona gehiagok egiten dugu lan balio berak partekatuz. Gure bulegoetan, gure ekoizpen-instalazioetan edo basoetan aurki ditzakezu. Haiekin bost minutuz hitz egin besterik ez duzu egin behar, inguruan duten ingurune berdearekiko maitasuna, jarduera garatzearen grina, eta bezeroekin lotzen dien konpromisoa ikusteko. Astigarraga Kit Line enpresako edozein produktutan ikus daiteke hori, hain zuzen ere. Produktu zintzoak, artifiziorik gabekoak, ingurumenarekiko begirunetsuak: urtetik urtera fresko eta denboragabe iraunarazteko eta gustukoak izaten jarraitzeko gakoa.\nHitzezko jendea gara\nEnpresa garen aldetik emaitza onak lortzeko giltzarria da gure bezeroenganako sortzen dugun konfiantza, zintzotasunez jokatuz eta akordioak betez.\nGure aitak beti esaten zigun: hitzematen duzunean, bete. Hitza sakratua da .\nAstigarraga Kit Line-ko lehendakaria\nJuan José Astigarragak gaur egun Astigarraga Kit Line denaren hazia jarri zuen. Inguratzen gaituzten basoak ezagutu eta kudeatzen buru-belarri aritu zen zurgina izan zen.\nBere tailerrean, zurezko astoak egiten zituen, familiari eta lankideei bere pasioa transmititzen zien bitartean. Bere lanari esker, Astigarraga Kit Line-k sustrai sendoak ditu lurrari lotuta, eta segurtasunez hazteko aukera ematen diote.\nUrte horretan, ezaugarri dugun sormena aske utzi genuen. Berrikuntzagatik aintzatetsitako enpresa bihurtu ginen. Gure katalogoa garai hartan joera ziren akabera eta kolore desberdineko altzariz betetzen hasi zen. Urrats handi hori emateko, gure industria-instalazioak handitu eta bernizatze-instalazio bat gehitu genuen, produktuen kalitatea bermatzeko.\nOndoren, Espainian, Portugalen, Frantzian, Belgikan, Alemanian eta Danimarkan produktu-sortak merkaturatu, hedatu eta finkatzeko garaian sartu ginen.\nLiderrak gara astoetan!\nEta hala izaten jarraitzen dugu, makineria berrituko pabiloi industrial berri baten estreinaldiari esker. Pabiloi horrek pinu-zur trinkozko astoen hainbat modelo fabrikatzeko aukera ematen zuen.\nUne horretatik aurrera, 17.000 m-2ko ekoizpen-instalazioak izatera pasatu ginen, eta 5.500 m2-ko lursaila zura naturalki lehortzeko.\nEspainiako krisi ekonomikoak indartsuago egin gintuen. Ahalegin eta sakrifizio handiarekin, krisia gainditu genuen, eta nazioartekotzeko proiektuak bere fruituak biltzen hasi zen, fakturazioaren %70 inguru izatera pasatuz.\nFrantzian sendotzea egina zen jada, eta Italian eta Alemanian merkataritza-talde sendoak sortu genituen.\nGure nazioarteko ibilbidea eta zur jasangarriko produktuen fabrikazioaren aldeko apustu nekaezina aintzatesteko urtea iritsi zen.\nAlde batetik, Merkataritza Ganberaren Nazioartekotzearen Saria jaso genuen. Eta bestetik, Ecolabel ziurtagiria lortu dugu.\nBalio kalkulaezina duen produktu sinplea\nOraindik gogoan dugu lehen astoa egin eta Frantziara bidali genuen eguna. Gaur egun, egunean zur ekologikoko 20.000 asto baino gehiago egiten ditugu.\nAukera zabala eta askotarikoa eskaintzen dizugu: asto utilitarioetatik asto apaingarrienetara.\nProduktu hau eskuratu nahi baduzu, lineal osoa eta errentagarria sortzen lagunduko dizugu, astoa bezain produktu erraz eta eskuragarriaren balioa azpimarratuz.\nZur gramo bakoitzak garrantzia du\nEsaldi hori buruan grabatuta daukagu. Gure baso jasangarrietatik ateratzen dugun zur guztia aprobetxatzea funtsezkoa da.\nGure helburua enbor bakoitzetik ahalik eta taula gehien lortzea da. Taula bakoitzaren helburua produktu desberdin bihurtzea izango da, bere ezaugarrien arabera.\nEta sobratzen dena? Guretzat hitz hori ez da existitzen. Esan bezala, Astigarraga Kit Line-n zurezko gramo bakoitzak garrantzia du.


Martxoan hasiko da emakumeen jabekuntzarako Laket eskolaren programazioa - Leioa - Hiruka.eus\nMartxoan hasiko da emakumeen jabekuntzarako Laket eskolaren programazioa\nUnai Brea 2020-02-14 12:15\n"Emakumeen jabekuntza-prozesuei laguntzeko helburua" izango du Laket jabekuntza-eskolak. Gaur, otsailak 14, zen egitekoa inaugurazioa, baina ekitaldia bertan behera geratu da. Hala ere, prest dute aurtengo lehenengo seihilekorako egitarau osoa. Jarduera guztiak doakoak izango dira.\nLeioako Udaleko Berdintasun sailaren ekimenez sortu da Lamien Kantu Etxea, Laket, emakumeen parte-hartze sozio-politikoa indartzeko tresnak eskaintzeko helburua duen eskola. Leioako emakume denek parte hartu ahal izango dute bertako ikastaro, berbaldi eta bestelako jardueretan, dohainik. Ikastaroak hasi baino egun bi lehenagora arte egongo da aukera izena emateko, eta haurtzaindegi-zerbitzua egongo da aldez aurretik eskatzen dutenentzat. Mendibile ikastetxe zaharrean egongo da eskola.\nAskotariko gaiak jorratuko dituzte martxoan hasi eta ekainera arte iraungo duen lehen ikastaro- eta berbaldi-sortan. Besteak beste, autodefentsa, batukada feminista, elikadura kontzientea, sexualitatea zahartzaroan... Horrez gain, gune bat egongo da emakume migratzaileek elkarren arteko harremanak landu ditzaten.\nUdalak iragarri du irailetik aurrerako programazioa Laketeko erabiltzaileek eta Leioako emakume-elkarteek osatuko dutela. Asmoa dago, era berean, 2021ean erantzunkidetasun-ikastaroak antolatzeko, gizonezkoek ere berdintasuna sustatzeko zenbait ekintzatan parte hartzeko.


Txakur Osasuntsuentzako Etxeko 5 Janari Errezeta | Txakurren Mundua\nNire azken artikuluen ondorioz, non industria-jarioetan oinarritutako dieta osasun arazo gehienekin erlazionatzen dudan zuzenean, zure txakurraren izaeran eta haren estres mailan zuzenean eragiten duten, lagunak eta bezeroak galdetu dizkidate: baina Antonio, Zer jaten ematen diezu zure txakurrei?. Galdera horri erantzuteko asmoz, sukaldaritza liburu sorta bat sortuko dut, zure txakurrei errezeta osasuntsu eta orekatuen inguruko hainbat proposamenekin.\nGaur zure txakurrak elikatzera soilik eskainitako sukaldaritza liburuen artean lehenengoa ekarriko dizuet, eta bertan, errezetaz gain, zenbait aldaketa emango dizkizut, beti aukera estra izan dezazun. Gehiago gabe, uzten zaitut Txakur osasuntsuentzako etxeko janari errezeta 5.\n1 Hasi aurretik aholku batzuk:\n2 Txakur osasuntsuentzako errezetak\n2.2 Beti hartu behar duzu kontuan dieta egokia izateko ...\n3 Txakur aktibo eta osasuntsuentzako errezetak\n3.1 Oilasko Gibel Tortilla Erromeroarekin eta ogiarekin\n3.2 Oilaskoa arrozarekin\n3.3 Hegaluze eta Sardina Ziztadak\n3.4 Makarroiak txahalarekin\n3.5 Arrautzak Arrozarekin la Carreterorekin\n4 Osagarri dietetikoa\n4.1 Sardinak eta frutak elikagai osagarrien errezeta\n4.2 Gure janaritik soberakinak\n5 Azken adierazpenak\nHasi aurretik aholku batzuk:\nErrezetekin hasi aurretik pare bat aholku emango dizkizuet:\nIrizpidea. Pentsa ezazu nola kontsumitzen duzun elikatzen duzun janaria eta nolakoa izango litzateke zure txakurraren bizitza naturan. Zuk bezala, ez duzu egunero berdin jaten, ez zuen egunero berdin jango. Txakurrek dieta askotarikoa behar dute osasuntsu egoteko eta hor sartzen da zure iritzi pertsonala. Maxima batzuk emango dizkizuet eta hortik aurrera, hobeto islatu eta hobeto egiten duzula ikusten duzun dieta garatu. Horretarako ona izango da zure bigarren aholkua erabiltzea.\nIkusi. Beraien portaera eta hesteetako mugimenduak behatuz, haien dieta ideala moldatuko duzu. Ordu, egun edo aldartearen arabera otordu guztiak ondo sentitzen ez diren bezala, berdin gertatuko zaio. Bat-batean, dietan zuntz gehiegi ematen badiozu, beherakoa izango du, hala ere, normala da gauza bera ez jatea, egun batean bere aulkiak gogorragoak izatea eta beste batzuk leunagoak izatea. Beherakoa zehatz bat sabeleko infekzio batetik bereizten ikasi behar duzu. Denborarekin ezin hobea izango zara. Ikusi ere osagai batek alergia ematen dizun. Zerbait berria gehituko baduzu, egin pixkanaka eta ikusi nola sentitzen den.\nIrakurri. Begiratu gure Elikadura gida\nTxakur osasuntsuentzako errezetak\nOsasun arazorik ez duten txakur helduentzako errezeta batzuk deskribatuko ditut, baita prestatzeko prozesua ere; Hala ere, zure txakurraren dietarekin hasteko aholku batzuk emango dizkizut, bere errezetak egiten hastea errazagoa eta erosoagoa izan dadin.\nTxakurraren janaria hilean behin egingo dugu, osagaiak erosiz eta hozkailuan gordeko ditugun zatiak eginez.\nDieta askotarikoa eta orekatua emango dizugu, non ez diogun jarioa emateari utziko, nahiz eta ahalik eta kalitate onena izan dezaten saiatuko garen. Laster artikulu bat idatziko dut, ondo pentsatzen dudan aukeratzeko moduari buruz hitz egingo dut. Gure txakurrak hilero janen du, prestatutako anoa, uste dut, eta gure hondarrak. Naku dietan ere sar dezakegu.\nGure animalien dietan funtsezko elementua izokin olioa da, dietetan beren gorputzak beharrezkoak dituen omega 3 eta omega 6 azidoak emango baititu. Komeni da litroaren arabera erostea eta zure otorduetara gehitzea, fabrikatzailearen argibideak jarraituz.\nBeti hartu behar duzu kontuan dieta egokia izateko ...\nDietaren beraren prestaketa litzatekeenaren barruan, lagundu nahi ditudan zenbait ideia daude:\nErrezetak beti eramango du Animalien 3 proteina zati, karbohidratoen zati bat zereal moduan eta fruta edo barazki zati bat.\nDietan hezurrak sartuko badituzu, oilaskoa, galeperra, eperra, untxia, erbia edo animalia txikiak izango dira beti. Ez inoiz behi edo txerri hezurrik. Aisialdikoak dira.\nHezurrak bere dietan sartuko ez badituzu, astean 3 aldiz pentsatu behar diozu. Jarioak egunero behar dituen kaltzio eta mineralen ekarpena du.\nZure janaria prestatuko baduzu, jarraitu 3 minutuko araua. Sukaldatzen baduzu, 3 minutu bakarrik sutan, frijitu edo labean bezala. 3 minutu. Horientzako oinarrizko mantenugaiak galdu ez ditzaten.\nBarazkiak pixka bat prestatu behar dituzu. 3 minutu nahikoa izango dira. Fruta gordina.\nEz elikatu bere arrautza gordinik. Egosi itzazu.\nGutxiago eta gehiagora joan. Ez hasi 300gr oilasko zati bat ematen. Eman pixkanaka.\nZure janariaren soberakinak eman ditzakezu. Ez da ezer gertatzen eta mantenugai asko lortuko dituzu.\nHilean pare bat egun barau egitea ona da.\nEz sartu hasieran zure txakurraren dietan 3 edo 4 osagai baino gehiago. Ez da beharrezkoa eta ez du ondo digerituko. Gutxiago eta gehiagora joan.\nTxakur aktibo eta osasuntsuentzako errezetak\nOrain zure txakurrarentzako 5 errezeta sinple idatziko dizkizuet:\nOilasko Gibel Tortilla Erromeroarekin eta ogiarekin\n1 Dozena arrautza\n400gr Oilasko Gibel\nErromero adar freskoa\nEgosi gibelak oliba olio koilarakada batean, su ertainean 3 minutuz. Erromeroa mozten dugu eta ontzi batean, arrautzak, gibelak, erromeroa eta ogi zaharkitua jartzen ditugu, aurretik pixka bat uretan izango ditugunak.\nOsagai guztiak nahasten ditugu eta tortilla bat egiten dugu.\nTortilla honek txistorra, hegaluzea, sardina, txahal gibela ... bezalako aldaerak onartzen ditu.\nAnoa egin dezakezu eta arazorik gabe izoztu ahal izango duzu, emango diozun erabileraren arabera ateratzeko.\nOso plater merkea da, 5 eurora ere iritsiko ez dena.\n1 kiloko oilasko bularra\n300 gr arroz marroi\n300 gr azenarioa\nOilaskoa, egosia edo plantxan prestatzen duzu. Egosi arroza azenarioekin, behar baino pixka bat gehiago irakiten ziurtatuz, gainditu dadin eta horrela txakurrak almidoia asimilatzea erraztu ahal izateko. Dena prestatuta dagoenean, nahastu egiten duzu.\nPlater honek aldaketak onartzen ditu, oilaskoa hegaluzea, hegaluzea, berdela, sardina, saltxitxak edo arrautzak aldatzeko.\nErrezeta hau errazionatu eta izoztu daiteke, eta arazorik gabe.\nHegaluze eta Sardina Ziztadak\n300 gr hegaluze kontserbak eta Sardinak\nOntzi batean, arrautzak, atuna eta sardina eta ogi birrindua nahastu ur beroarekin eta egin nahasketa homogeneoa. Ore horrekin, 50 gr inguruko bolak egiten dituzu, nahiz eta zure gustura pisua alda dezakezun. Prestatu pintxoak mikrouhin-ontzian eta egosi 10 minutu inguru potentzia ertainean.\nErrezeta alda dezakezu, hegaluzea oilaskoagatik edo txerriki eta okelagatik aldatuz.\nOrea eta pintxoak, eginda edo labean eginda daude, izozgarriak dira eta erraz errazionatzen dira.\n300 gr behi\n200 gr pasta freskoa\n100 gr Azenario\nTxahala egosten dugu. Txahal bat oso argala eta oso gantz gutxi duen erosiko dugu. Haragia kubotan mozten dugu eta zartagin batean jartzen dugu, aurretik oliba olio pixka bat berotuko dugun. Azenarioak mozten ditugu eta haragiarekin batera zartaginera gehitzen ditugu. 3 minutu inguru frijitzen dugu dena. Ondoren, edalontzi erdi ur erantsiko dugu eta 10 minutu inguru su eztian utziko dugu. Gero tomate saltsa gehituko dugu eta irabiatuko dugu. Pasta bereiz prestatuko dugu eta elkarrekin nahastuko dugu zatitzeko eta izozteko prest.\nErrezeta zertxobait alda dezakezu beste haragi edo arrain batzuekin, naturalak badira (ez kontserbak) txahalaren moduan prestatuko ditugu.\nArrautzak Arrozarekin la Carreterorekin\nOilasko arrautza dozena erdi freskoa\n1 k Oilasko bularra\n100 gr azenarioa\n100 gr Piperrak\n28 gr landare olio\nEdalontzi erdi tomate saltsa\nOlioa baratxuria frijitzen dugu zartagin batean su ertainean. Piperrak eta azenarioak moztu eta frijitu 3 minutu inguru. Ondoren, haragia gehitzen dugu dadoetan zatitutako zartaginera. Guztia beste 3 minutuz frijitzen dugu eta ura gehitzen dugu estali gabe. Su eztian ipiniko dugu 15 minutuz. Tomate saltsa gehitzen dugu eta sutatik ateratzen dugu. Arrautzak eta arroza bereiz prestatuko ditugu. Dena amaitutakoan, errazionatu eta izoztu egiten dugu. Zatietan, beti saiatuko gara oilaskoaren arroza baino bi aldiz gehiago jartzen.\nPlater honen aldaketan, oilaskoa txahala edo txerrikia edo bien nahasketa bikain ordezka daiteke. Halaber, legatza edo bakailaoa bezalako arrain egosi naturalak ordezka ditzakegu.\nGure txakurrak dietan behar duen guztia duela ziurtatzeko, elikagai osagarri bat egingo diogu, erraza, merkea eta oso nutritiboa. Txakurrek B12 bitaminaren gabezia larria izaten dute dietan. Nutrizio gabezia horrek ez ditu normalean ikusgai dauden epe laburreko arazoak ekartzen, hala ere, epe luzerako era guztietako arazoak sor ditzake. Hori dela eta, landare-olioan dauden sardinak B12 eta Kaltzio iturri naturala dira gure lagun furutsentzat.\nBeno, sardina kontserbekin eta fruta fresko batzuekin janari osagarri ezin hobea sor dezakegu gure txakurraren elikadura beharretarako.\nSardinak eta frutak elikagai osagarrien errezeta\n500 gr sardina kontserbak\n750 gr fruta freskoa\nSardinak beren olio guztia ontzi batean sartzen dira. Sartu fruitu txikitua ere. Nahastailearekin, irabiatu dena nahastu arte.\nFruta barazkien arabera alda dezakezu, hala ere egosi behar da. Egositako barazki poteak zure aliatu bikaina izango dira.\nHori errazionatzeko, gorde nahi dugun janari anoa ondoan jar dezakegu, hau da, goian deskribatu ditudan errezeten porzioekin.\nGure janaritik soberakinak\nGure janariaren hondarrak, era guztietako mantenugaien ekarpen ezin hobea dira gure txakurraren dietarako. Logikoa edo osasuntsua ez den arren, gure txakurraren dieta humanizatzeak gure janariaren soberakinak soilik emanez, astean behin edo bitan emanez, elikaduraren balio ona du dietan.\nEz kezkatu noizean behin soberan zaizun pastel zati bat, txokolate zati bat edo jan berri dugun natilla miazkatzearekin. Egunero egitea ona ez den arren, ez da ezer gertatzen noizean behin gozoki moduan poza ematen diogula.\nArtikulu honetan etxeko errezeta liburu gisa lehen esan dudan bezala, zure txakurraren elikadura optimoa lortzeko edo dietan hezur gordinak emango dizkiozu, eta bertatik mineralak eta kaltzioa erauziko ditu, besteak beste, eta bestela nolabait osatu beharko du, hezur-irinarekin edo zuzenean jarioa emanez.\nCarlos Alberto Gutierrez-ek bere Etxeko dietak naturalak liburuan kontatzen digu:\nEz da beren txakurra etxeko dietetan oinarrituta elikatzeko eskatzen didaten jendea falta; Dagoeneko esaten dizut, zabal\nesperientzia, ez dut gomendatzen. Barietatearen garrantzia esan dut, barietatea delako\npentsua (merkataritza janaria) ere barne hartzen du.\nPentsa egingo dituzun etxeko dietak ez direla perfektuak, eta ez dut horrelakorik gertatzen denik ematen\nexistitzen da; gero, dieta osasuntsu eta orekatua izateko, komertziala den jakiak sartzea komeni da.\nbai, ahalik eta kalitate handienekoak dira.\nEra berean, adierazi nahi dut ez dela egunero txakurra elikatzen obsesionatuta egotea, baizik eta proaktiboa izatea eta gure beharren araberako dieta orekatua ematea, bai denborari dagokionez, bai dirua.\nZuretzat egiten dudan proposamena sinplea da: sukaldatu eta errazionatu zure animaliaren beharren arabera, pisua, adina, tamaina eta garatzen duen eguneroko jarduerak markatuko baitute.\nNutricionistadeperros.com webguneko Carlos Alberto Gutierrez handiak pisuaren eta eman beharreko janari kopuruaren arteko erlazioari buruzko zantzu batzuk ematen dizkigu:\nGarrantzitsua da, batez ere hasieran, erreferentzia zenbaki batzuk izatea. Orduan, zenbat jan beharko luke txakur heldu normal batek gramotan?\nZure gorputzaren pisuaren% 1,5 eta% 3 (janari gordinen pisua). Gutxi gorabehera. Errepikatzen dut, gutxi gorabehera.\nTxakur batek bere pisuaren% 1,5 eta 3 jan behar du egunean elikagai naturaletan (etxeko dietak jaten dituenean).\nGutxi gorabehera. Zenbat eta txakurra handiagoa izan, orduan eta ehuneko gutxiago jaten du pisu kiloko.\nIkasi lehengo araua: zure txakurraren dietaren% 60 haragi hezurrez osatuta egon behar da (oilasko hegoak bezalako haragia duten hezurrak edo untxi baten hankak, etab.). Honekin, dagoeneko% 80a duzu estalita.\nTxakurraren otorduen egutegi bat markatzera animatzen zaituztet, hau da, zure errezeta edo errezetak, anoa prestatu eta izoztera. Ez badituzu hezurrak txakurraren dietan sartuko, eman astean 3 egun, uste dut.\nAdibide praktikoa ematen dizut, nire txakurrak. 4 egun inguruko janari naturala ematen diet (oilasko haragitsua edo untxi hezurrak sartzen ditudanetan), pare bat egun ematen ditut haragia edo kontserbak ematen ditudanak eta egun bat edo bi janaritik sobratzen ditudanak, lehen ere esan bezala, ona mantenugai askoren ekarpena beren dietan.\nIkus dezakezunez, nire txakurrek dieta askotarikoa dute, eta horiei guztiei ematea ez zait kezkatzen, beraz, txakurra Thermomix izan gabe. Dena ematen diet, eta, hala ere, ez dut dena aldi berean ematen.\nEtorkizuneko artikuluetan, gure txakurraren beharren araberako pentsua edo elikagai batzuen inguruan dauden mitoak nola aukeratu jakingo dut. Sukalde liburu gehiago ere agintzen ditut.\nGehiago bada, eskerrik asko, gomendatu nire orria bisitatzea Facebook Megacan-Emotional Education for dogs and people, bertan, lehenengo pertsonan txakurren inguruan sortzen diren arazoei eta haien heziketari buruz hitz egiten duten bideoak argitaratzen ditut, eta zalantzarik izanez gero, pentsatu gabe galdetu iezadazu.\nArtikuluaren bide osoa: Txakurren mundua » Txakur orokorrak » Txakur osasuntsuentzako etxeko janari errezeta 5\nKaixo! 4 hilabeteko Yorkshire daukat eta egunero gehiegi pentsatu beharrean horrela elikatzen hastea gustatuko litzaidake, baina ez dakit zenbat eman, txakur heldu baten proportzioa esaten duelako. Ezin al zenidake gidatu?\nMarylin esan zuen\nKaixo, web interesgarria. 2 hilabeteko 14 Jack Russell terrier (Merlin eta Ugo) ditut. Etxeko janaria eman nahiko nieke, baina ez dakit zer eman nezakeen, nire txakurrak jateko apurrak dira. Zer gomenda zenezake? agur\nKezkatuta nago baratxuria (txakurrentzat toxikoa dena) zure errezetetako baten osagai gisa aipatzeagatik 🙁\nLortu txakurren eta untxien arteko elkarbizitza ona


euskalherria's sketchcrawl: Unai Goieaskoetxea-Aurkezpena\nAgur bero bat guztixoi!\nKostata, baia azkenien lortu dot! Beraz, ezer baino ariñau, eskerrak emon gure deutsiet blog hau sortu dabienari euki dodazen arazoak konpontzen laguntziegatxik, batez be Anari.\nUrteak daroadaz blog hau jarraitzen eta asko gozatzen dot bertako artista guztiek argitaratzen dozuezen marrazki ta margoakaz.\nNiri be (zuen antzera), txiki-txikittetik gustau jata pintzetie eta ikasketak horretara dedikatu ostean ekin ta ekin jarraitzen dot ondiño, lanbidez maisue banaz be.\nArte plastiko edo ta arte aplikatuen arloan danetarik gustetan jat: bardin oleoa zein akuarelie... edo komikigintze eta ilustraziñue... baia sarrienetan, danori gertatzen jakun moduen, kahier bateri engantxaute ibilten naz egun osoan, lan egun zein oporretan.\nBueno ba hori, ez naz luzetuko gehixau. Plazer handiz lagunduko dot nire ekarpentxuek zueri eta bisitari guztixeri eskeiniz.\nEskerrik asko parte hartzen izteagatxik.\nPublicado por Unai Goieaskoetxea en 11:21\nRamón Lejardi Fundazuri 20 de septiembre de 2013, 12:59\nOndo etorria zu be Unai, egongo gara.\nPiliren Koadernoa 21 de septiembre de 2013, 10:00\nEpa Unai! Eskerrik asko zuri zure marrazkiak gurekin konpartitzeagatik.\nMikel Bergara Jauregi 21 de septiembre de 2013, 16:47\nApa Unai! ongi etorri!\nMikel Quintana 21 de septiembre de 2013, 18:51\nEz dakizu nolako poza ematen diten blogera jendea etortzea.\nOngi etorria izan\nUnai Goieaskoetxea 22 de septiembre de 2013, 10:25\nHau bai ongi etorri beroa!


Bost merkatari berri, Zumerk programaren eskutik : Otamotz\nBost merkatari berri, Zumerk programaren eskutik\nZumarragako Udalak Zumerk egitasmoko ikastaroan parte hartu duten bizilagunei diplomak eman dizkie. Ikastaro honen helburua negozio bat martxan jartzeko asmoa duten ekintzaileek laguntzea izan da. Ikastaroa amaitu duten hamabi pertsonetatik bostek pauso hori eman behar dute jada. Egitasmoaren aurrekontua 120.000 eurokoa izan da eta diruaren %60 Eusko Jaurlaritzak jarri du. Udala langabetu guztiekin harremanetan jartzen saiatu zen. 525etik, 484rekin hitz egin zuten. 40 ekintzaile izateko prest agertu zen eta horietatik 15ek ikastaroan parte hartu dute. 12k amaitu dute. Aipatu bezala, bostek denda bana irekiko dute: Eneritz Arrondo (gourmet janari-denda), Ana Maria Gonzalez (iturgintza zerbitzuak), Juana Lopez (ezkontzen antolaketa), Ana Maria Lopez (gozoki-denda) eta Christian Lopez (segurtasunarekin lotutako mugikor aplikazioak). Beste bi lagun bideragarritasun plana egiten ari dira: Marimar Olea (saloi dantzak egiteko artikuluak) eta Laura Compains (argazkigintza estudioa). Ikastaroa amaitu duten beste bost lagunak Elisabet Aranburu, Leire Aranzadi, Mertxe Hernando, Mari Carmen Murua eta Alazne Zaldua dira.


Txomin bakarrik zegoan lan-gelan. Aita, atera-berria. Ta, edo eskuari atseden emateagatik ala zenbait gogoetari buruan toki uztearren, idazteko luma utzi ta, ukalondoa mai-gañean, burua ezkerreko eskuari erantzi zion.\nGelan, ixiltasuna. Etxekoak, ala ere, nabari ziran. Kattalin, etxekoandre-ordea, ta Madalen «txoralda», arek esan oi zaona, ari ziran bien arteko:\nEz al den otzik kolko zabal orrekin? Juiziyuan al ago?\nEz det ezertxo geyago jantzi biarrik. Loriya daukat soñekua, barrengua ere loriya...\nAaa! Lori-lori ua arta'? Oraindik amak esanak goatu biar zaizkin lau bider. Eru ori, antxen ori, ez besteñ ori!\nNi e'naiz erua!\nObe, obe zintzua izanda e'naiko lana dago bizitzen. Ba'dakin ze'ordua dan?\nBai, egingo det.\nEgin egin biar den; aitu utsakin ez gaude ondo!\nBaño Txomin-ek euria ariko balu baño arreta geiagorik ez zion jartzen aldameneko ezertxori ere: barrenen zerabilkian arek korapilloa. Aien izketan-ariak ez zion nasterik ekartzen, naiz-eta Madalen-ek larrutik atera etxea. Lanak egin arteko bare-aldia izan zuan; orain, ordea, barrengo kardaba aren burrundarak kezka berritu ta goritu zion. Mutil gizajoa, orrelakorik...! Ta illak illa aldean daukala, zenbait illabete atzerako oroimenak aztertu ta milizkatzen zituan bein eta berriro. Ezer ba-da ta biotza! Ontzi ori orrera ezazu, adiskidea.\nOrain urrengoan Txomin ondarrean izan zanean lengo tankeran Chomin ikusi zuan jarrita, bigarren aldiz. Ta Txomin-ek Kandi ta ondarreko letrak elkartzen zituan, naia arengana zijoakiolako, gero ta atsegiñago bai-zuan. Bera balitz, ez litzake gaizki, alegia; eta bera ez izatekotan, nor izan zitekean?\nEz da ezer gazte bat geiago kezkatu lezakeanik onelako edo alako norbaiteri gogokoa zaiola esateak baño, noski, nor-nor dan esan gabe. Ta orrez gañera Txomin-ek Kandi-renganako gogoa zeukan. Ondarreko izena berarentzat jarria zala ez zuan al-oterik bigarren txanda onetan. Neskaren batena al zan? Ez jakin ba'; beste aldez ezetz esan zitekean. Azkeneko aldian auxe oartu zuan: oin-atzak uretatik etorri uretara biurtu zirala, zana-zala txalupa batetik jetxi ta ostera sartu balitz bezela. Ta oin-atzak txikiak zirala mutillen batenak ote? Ta mutillena izatekotan zer egitekoa zeukan berarekin? Orretxengatik, kezkak aienatzearren, orain urrengoan izan zanean, Chomin zerizkionaren azpian, Nor aiz? jarri zuan berak. Ta eragin ari zala, ain garaiz ta berak txaluparik ikusi gabe nola izan zitekean galdetzen zion bere buruari. Geiago eragin eta Kandi-ren itzaldia-aipatzea gogoratu zitzaion. Ongi iruditzen nonbait, zion. Ta iñoiz baño itzaldia bota izateak orduantxe poztu zuan.\nZutitu zan. Paper batzuk alkartu, sonbrerua jantzi ta zoaz, joan zan. «Agur» esan zion Anita-ri alde-egiterakoan.\nBetiko bidea artu zuan ondarrerako. Orain, udara zala-ta, begien pozgarri zegoan ondarra. Udarak «kanpotar» asko ekarri oi zuan Donostia-ra ta ondarreko itsas-kolko artan busti-aldiak maiz artzen zituzten, naiz guztiak igarilariak ez izan. Donosti-ureta, diru-meta. Erdi-aldeko ondarra «kaxetaz» josia zegoan eta itsasbeera zala-ta, kaxetak ur-ondoa eramanak zeuden errenka luzean.\nAndik zijoan Txomin zerbaiten egarri. Aurreragoko egunetan ere izan zan, baño ez zion erantzunik arkitu bere galderari. Oraingoan, batez ere, larri zijoan. Bakartsu egon oi zan baztar artara abiatu zan, beti bezela, Loretopia-ko baztar artara. Zerbait ikusi zuan. Norbait ibillitako aztarnak begitaratu zitzaizkion. Larritasuna biotzean bertaratu zanean auxe irakurri zuan: I ez, zu. Aztarnak ura-bitartekoak ziran eta ezereztu nairik ibilli zan, zana-zala.\nOrra ba' kezkak berritu. Mutilla izatekotan «Nor aiz?» galderari «I ez, zu» erantzungo al zion? Ta neska izatekotan txalupan ibilliko al zan ortarako? Nola edo ala, neskaren itxura obea zeukan. «I ez, zu» berriro irakurri zuan. «Zu» orrek ematen zizkion lanak. Noski, Kandi-ri ika ez zitzaion arituko, bururatu zitzaion. Ta neska izanda ere ez al zitekean beste bat izan? Ez uste. Egia, neska baldin balitz, ausartu xamarra zala iñoren izenarekin orrela ibiltzeko ta ez bein bakarrik. Orrek ematen zion nekea Kandi izango ez zalakoan; artean Iñauteri-ko izketaldian erreztasun-antza eman zion.\nTxomin-ek atzerako bidea artu zuan. Gogoz galdetuko zion edozeñeri artaz zer zerizkion. Ez, baña, iñori ajolik berak bakarrik jakitekoa zana ta, galdetuta ere, iñork ez lioke argi berririk emango. Buruari ari ta ari zitzaiola, bi gauza auek artu zituan egiazkotzat: letrak berari egiñak zirala ta oin txiki aiek ez zirala mutillenak, «zu»-kako arek ongi-ongi adierazten zuan bezela. Neska ori nor ote dan bego urrengorako, zion; alegia burua geiegi nekatzeko bildurrez. Ta Judua-eneko ondoa gogoratuta, ura izango zan azkeneko kasketa.\nOrrela ari zala ia errian zan. Ta pixka bat geroxeago, Esnategi-kalearen barrena, Judua-eneko parean zan. Kandi-ren aztarnik ez: oartu-asmoak, beraz, utzi egin bear.\nJudua ikusi zuan eta orduan konturatu larunbata zala. Denda itxita zeukan eta igandetan, berriz, idiki egiten zuan. Sudurrak arrano-mokoaren antza zeukan; bizarra zuria, begiak txikiak.\nJuduak mora-antzeko alaba beltzarana zeukan, oso polita, ta mutilla berebiziko biurria. Oso gizon atsegiña, itzegin-zalea. Erriko istorio-mistorio guztiak ba'zekizkian. Ta norbaiten egiteko txarren bat aitatzen ba-zioten, «vaya qué cristianos...!» (a zer kristauak...! ), esaten zuan.\nOrduantxe musu gorridun eguzkia, egun-argia, itsasoan itotzen zan. Orduantxe Txomin etxe-aldeko bideari lotu zitzaion. Gure gaztea, triste Gaztelumendiko ingurua artu zuan egurazteko, agidanean bakarrik ibiltzeagatik. Kezka ura ezin iñola kendu. Kezka batetik, tokia ta garaia bestetik, oso biotz-nekatua zijoan Txomin... "Biyar eguna zabalduko du".\nEguzkia itsaspean sartu zanean, lertu balitz bezela, azkeneko izpiak zeru zabalean irratu zituan. Txoriak ingelesen illobietatik igeska asi ziran. Itsasoko ur zabalari, arrai-bizitegiari, gaua zetorkion. Orain une bateko zelai urdiñari kolore bizia oso aldatu. Bere oñen otsa nabari-nabari zitzaiola, Txomin erri-aldetik azaldu zan. Emendik, mendi-ondoko erriaren oiu ta deiak beeko kalean bezin argi entzuten ziran. Ta bidean beera zijoala, tellatuak goraka. Poliki-poliki, San Bartolomé monja-etxe aspaldikoa ta Adarra-mendia, eguzki-galdatan zeudela, itzalak arrapatzen zituan. Arako tximini beltz arek gizon bat exerita ematen zuan...\nTa erriko kaleetan barrena asi zan, ardotegiz ta sagardotegiz josita zeuden kaleetan barrena; arratseko ordu jakiñetan zaldiak bakarrik ukullura joan eta gizonak beren etxeetara joateko laguntza bear izaten duteneko kaleetan barrena.\nKaieko mutil biurriak poza ta algara gañezka zerabilzkiten: oñutsik, zanko beltzak agiri, gizon eta emakumeen artetik urduriki korrika zebiltzan. Ogia, ikatza ta zenbait gauza batean saltzen zituzten dendaetan, etxekoandreak ate-ondoan exerita, lasai, besoak sabelaren gañean.\nTxardin-saltzaleak bata bestearengandik aldenduaz biziro zabaltzen ziran erri guztian.\nJarriko nazu merkio.\nZenbatian nai dezu ba'?\nBostian bi! Ostuta daukatela uste al dezu?\nZenbat egin du ba' arruak?\nNeri «de balde». Orrenbeste berriketa ez erosteko, kaka jan biarko dute zuen apupiluak. Akul, akulaaa...!\nTa karraxi bixi ura kaleetan barrena sartzen zan, iges bezela, ixiltasunak ematen zion lekuarekin.\nOnelakoxeak ziran Jarana-ko saltzaleak. Zoaz beste muturrera ta ara zer entzungo dezun:\nAkula bizi-biziyaaa...! Ai, au gauza!\nBost kuartuan, etxekoandre.\nEne ba', orrelako arrai bastua ta preziyo ori?\nEtxekoandre, ni ere alaxen naiz, bastua, bañan orrengatik baliyua ba'det.\nEmango al nazu bi kuartuan?\nBaño ze' karajo, beti asarretu biar al det? Biñipin beorrek erositako arrayakin ez degu gona ederrik erosiko. Azken-azkena, iru kuarto.\nEz, ez, urrengo batian izango da.\nE? Zuaz «al k...» zure diruakin, orrenbeste berriketak egiñazten. Ai, au akulu ederra! Zéñek náidu?\nTa, len esan degunez, karraxiak kaleetan barrena galdu ta urrena alkarrekin topo egiten zuten.\nGarai triste artan giroa aldatzen asi zan. Txomin Plaza Berrira iritxi zanean, leku itxia ta oraindik aizea epela zegoan. Txori bat, umeak atzetik, kotxu baten urren zijoan arrapatu nairik. Arrapatu zuan...


Zortzikoteak zain du Miribilla - Bilbo - Uriola.eus\nuriola.eus 2021-12-11 10:00\nZortzi finalisten aurkezpena Bilbao Arenaren kanpoaldean (Argazkia: Bertsozale elkartea)\nBihar jakingo dugu nor izango den 2021eko Bizkaiko Bertsolari Txapelketako irabazle berria. Zortzi finalistek arratsaldeko bostetatik aurrera kantatuko dute Bilbao Arenan bildutako ikusleen aurrean.\nBi txapeldun izango dira Miribillako pabilioian abenduaren 18an. Gaur egungoa, Onintza Enbeita muxikarra, eta 2016ko edizioko irabazlea, Etxahun Lekue larrabetzuarra. Horiekin batera, Aitor Bizkarrak, Jone Uriak, Nerea Ibarzabalek eta Xabat Galletebeitiak ere ezagutzen dute Bizkaiko finala. Aldiz, debuta egingo dute Aitor Etxebarriazarraga gernikarrak eta Gorka Pagonabarraga durangarrak. Azken hori izango da guztien artean gazteena, 21 urte ditu eta.\nOrain artekoetan bezala, zortzi bertsolariek bost ariketa osatu beharko dituzte lehenengo zatian, eta puntu gehien eskuratzen duten biak igaroko dira buruz burukora. Azken zati horretan hiru ariketa egongo dira, ofiziotan bi (zortziko txikian eta sei puntuko motzean) eta kartzelako lana. Arratsalde osoan zehar puntu gehien batu dituenak jantziko du Bizkaiko txapela.\nGai jartzaileak Idoia Anzorandia eta Itxaro Juaristi izango dira, eta epaimahaia honako hauek osatuko dute: Ander Txakartegi, Iñaki Aurrekoetxea, Joseba Santxo, Jurgi Fuentes, Mirari Azula eta Miriam Juaristi. Itziar Basterretxeak jardungo du idazkari lanetan.\nBilbobusek Bilboko erdigunetik Miribillara finala ikustera doazenentzako zerbitzu bereziak jarriko ditu.\nTxapel bakarra, esku bi\nAurten, lehenengoz, lagun bik jarriko diote txapela irabazleari: Joseba Etxebarriak eta Moises Enbeitak. Biek ala biek urte luzeetan taldeari eskainitakoa saritu gura izan du hala Bizkaiko Bertsozale Elkarteak, eta taldeko lanaren balioa azpimarratu: “Nabarmentzekoa da bertsolaritza zelan ulertu eta transmititu duten, jardun kolektibo moduan”.\nEtxebarria larrabetzuarra da. Eskualdean egindako eragiletza beharraz gain, 2000. urtean hasi zen Bizkaiko Txapelketako Talde Antolatzailean beharrean, eta gaur egun ere bertan jarraitzen du. Elkarteko Zuzendaritza Batzordean ere urteetan ibili izan da.\nEnbeita muxikarra, berriz, bertsolari moduan hasi zen, baina plazatik atzeko beharrera pasa zen gero. 2000. urtean Bizkaiko Bertsolari Txapelketan epaile-lanean hasi zen. Harrezkero, Zuzendaritza Batzordean eta Talde Antolatzailean aritu izan da.


Zuekin gaude — Eibar.ORG | Eibarko peoria\nHemen zaude: Hasiera / Blogak / Nire uste harroan / Zuekin gaude\nXabier Mendiguren 2005/05/20 10:11\nGaliziatik idatzi didate, hango idazle ezagun batek, hauteskundeak direla-eta. Manifestu antzeko bat prestatu dute, nonbait, eta kanpoko jendearen babesa nahi dute. Kanpoko intelektual jendearena, botoa eskatzeko ondo ematen dutela-eta.\nHala dio "Zuekin gaude" izeneko manifestuak galizierazko bertsioan:\n"Somos moitas as persoas que ollamos a Galiza dende fóra con ollos atentos. Vemos en vós un país que nos atrae e vemos tamén cousas que non comprendemos.\nDesexamos que a Galiza opte polo futuro, por vivir o tempo da liberdade e opte pola esperanza. Nós estaremos agardando coñecer esa nova Galiza que sabemos que xa existe."\nLaguna ere badut agiri hori bidali didana, eta lehen erreakzioa sinatzea litzateke; gainera, Fraga agintetik botatzeko kanpaina izanda, nola ez bat egin? Hala ere, patxada gehixeagoz pentsatuta, aldrebes samarra da dena. Saiatuko naiz zergatia azaltzen, lagun galiziarrari azaldu diodan moduan.\nGure herrian sarritan pairatu behar izaten ditugu kanpoko intelektual paraxutistak, halako jakinduri lustre oroz gaindiko batekin zer egin behar dugun edo ez dugun esaten digutenak. Batzuk borondate onenarekin, beste batzuk lotsa gutxirekin, baina ia beti euskal gauzen eskema guztiz estereotipatuarekin. Neure herriarentzat nahi dudan errespetu eta duintasuna aitortzen dizkiot nik Galiziari, eta ez nuke nahi inongo galiziarrek ni sasijakintsuen zaku horretan sartzerik, nahiz eta nire izenak ez izan ez lustrerik ez itzalik.\nGainera, manifestu zehatz honi paternalismo merkea dario lerroz lerro. Borondate ona ez diot ukatuko (hori ere zalantzazkoa da: partidu sozialistaren eskua sumatzeko ez da azkarregia izan behar), baina badirudi galiziarrak tontotzat hartzen ditugula: nola liteke dinosauro horien menpean segitzea? Ez al zarete ohartu modernitatea beste alde batetik dabilela? Ez zaitezte atzeratuak izan, gaixo horiek.\nPaternalismo nagusikeriazko hori, bestalde, baliteke kaltegarria izatea lortu nahi duen helbururako ere. Nik ez dut zinez ezagutzen herri galiziarra eta nire iritziak deus gutxi balio du beraz. Hala ere, hango lagunei behin baino gehiagotan aditu izan diet PPren aldeko botoan, osagai espainolista eta eskuindarraz gainera, badela galiziartasun primitibo antzeko bat, kontserbadorea, ez oso jantzia, lehenari lotua. Horiek abertzaletasunera erakartzeko ametsa izan du BNGk betidanik, baina ez dauka erraza, ez daukanez erraza. Hala ere, Madrilgo aktore, idazle eta kantari guai parrasta bat hara joateak, kolonietako M'ongoloei bide zuzena erakusten dieten Gizon Jakintsuen moduan, ez dakit ba mesede handirik egingo dien.\nKanpotik gauzak modu batera ikusten dira, baina barrutik, zer ote!\nOso zuzena eta zuhurra iruditzen zait zure postura. Aupa Xabier.\n-Xavier Vsquez Freire dio:\nBonitas palavras falando da galiza e no nosso idioma. Eskerrik asko, Xabier.


Irekia Eusko Jaurlaritza - Gobierno Vasco :: Eusko Jaurlaritzak 14 milioi euro bideratu ditu Gizarte Zerbitzuen Funtsa hornitzera; aurten, 20 milioi euro izango ditu (Gobernu Bilera 2017-06-20)\nEusko Jaurlaritzak 14 milioi euro bideratu…\nEusko Jaurlaritzak 14 milioi euro bideratu ditu Gizarte Zerbitzuen Funtsa hornitzera; aurten, 20 milioi euro izango ditu (Gobernu Bilera 2017-06-20)\n<img src="https://www.irekia.euskadi.eus/uploads/cover_photos/39559/original/logoconsejo.jpg" style="max-width:100%" alt="" />\nGobernu Kontseiluak, Beatriz Artolazabal Eusko Jaurlaritzako Enpleguko eta Gizarte Politiketako sailburuak proposatuta, gaur onetsi du 14.008.000 euro bideratzea Gizarte Zerbitzuen Funtsera, Euskal Sistemaren Prestazio eta Zerbitzuen Zorroan programatuta. Gobernuak funts honi udal-eskumeneko gizarte-zerbitzuekin lotuta dauden eta Gizarte Zerbitzuen Euskal Sistema zabaltzeko oinarrizkoak diren proiektuak sustatzeko egiten dion ekarpena da.\nHori da Eusko Jaurlaritzak Funtsari egin behar dion ekarpena, Gizarte Zerbitzuen garapenerako; 2017an 20 milioi euro izango ditu. Funts horri eginiko finantza-ekarpenak Eusko Jaurlaritzari dagozkio batetik, eta, bestetik, foru-aldundiei, koefiziente bertikalarekin proportzioan (% 70,04 eta % 29,96) eta horizontalarekin proportzioan (Araba % 16,45, Bizkaia % 50,66 eta Gipuzkoa % 32,89).\nLurralde historikoen arteko funtsaren banaketa egiteko, koefiziente horizontalak hartuko dira oinarritzat. Gero, foru-aldundi bakoitzak zenbatekoak bere lurralde historikoko udalen artean banatuko ditu, Gizarte Zerbitzuen Erakundeen arteko Organoak onetsitako banaketa-irizpideen arabera; organo horretan daude, besteak beste, Eusko Jaurlaritza, foru-aldundiak eta EUDEL Euskadiko Udalen Elkartea. Organo hori izango da finantzatutako proiektuen jarraipena egiteko eta, sei hilerik behin, horien txosten xehatua Finantza Publikoen Euskal Kontseiluari bidaltzeko arduraduna.\n2017an, Eusko Jaurlaritzak emandako 14 milioi eurotik gorako kopurua honela banatuko da: Arabako Foru Aldundiak 2.304.316 euro jasoko ditu; Gipuzkoako Foru Aldundiak, 4.607.231 euro; eta Bizkaiko Foru Aldundiak, 7.096.453 euro.\nGizarte Zerbitzuei buruzko abenduaren 5eko 12/2008 Legearen xedapen iragankorrak xedatzen du egindako eskumen-banaketaren ondorioz dagokion finantza-doikuntza egingo dela euskal administrazio publikoen artean, finantza-nahikotasuna bermatzeko, Gizarte Zerbitzuen Euskal Sistemaren Prestazio eta Zerbitzuen Katalogoa hornitzeko autonomia-erkidegoaren mailan, foralean eta udal-mailan. Legeak gainera dio eskumenen birbanaketa horrek eta finantza-doikuntza horrek inolaz ere ezingo dutela ekarri murrizketarik indarrean sartzen den egunean dauden prestazio eta zerbitzuen intentsitate- eta estaldura-mailetan.\n2016ko urriaren 14an, Finantza Publikoen Euskal Kontseiluak erabaki zuen Aparteko Funtsa eratzea, 20.000.000 eurokoa, Euskal Autonomia Erkidegoko foru- edo udal-erakundeek egiten dituzten Zorroari buruzko Dekretuko prestazioak eta gizarte-zerbitzuak –berriak edo oso gutxi garatuta– hornitzeko beharrezkoak diren jarduketak finantzatzeko.\nGobernu Kontseiluak lurralde historikoen artean gizarte-zerbitzuen funtsa banatzea onetsi du, 14.008.000 euroan (Gobernu Bilera 2019-07-16)\nHerri dirubideen Euskal Kontseiluak Foru Aldundiei emandako 91,56 m€-ko eta 325 m€-ko konpentsazioen inguruan hartutako erabakien betearazpena (Gobernu Bilera 2017-11-14)


“Eskerrik asko tolosar guztiei azaldutako babesagatik” - - Tolosaldeko ataria\n“Eskerrik asko tolosar guztiei azaldutako babesagatik”\nEAJ Tolosa 2019-05-28 10:47\nHauteskundeak irabazi ostean, Tolosa hobe baten aldea lanean jarraitzeko konpromisoa berretsi dute jeltzaleek, proiektu berriekin herritarren ongizatea hobetzeko, enplegu aukera berriak sortzeko eta kultura eta euskararen erabilera indartzeko helburuarekin.\nUdal hauteskundeen ondoren, Tolosako EAJ-PNVk balorazioa egin du eta tolosarrei eskerrak eman dizkiete azaldutako babesagatik. Alkategai jeltzaleak, eta hauteskundeetan garaile izandakoak, Olatz Peon Ormazabalek adierazi du: “Pozik gaude lortutako emaitzekin eta pozik baita ere, herritarren gehiengoak lau urte hauetan egindako lana babestu duelako; guztira, 4.464 tolosarrek egin dute gure proiektuaren eta alderdiaren aldeko hautua. Asko dira gure lana babestu dutenak; baina egia da, EH Bilduren eta EAJ-PNVren artean 215 botoko aldea izan dela, eta hori ere kontuan izatekoa da. Beraz, EH Bilduko eta PSE-EEko ordezkariei ere zoriondu nahi nieke lortu dituzten emaitzengatik”.\n“Tolosako udal hauteskundeetako emaitzek bistako egiten dute Tolosa anitza dela, duela 4 urte baino anitzagoa eta beraz, legealdi honetan ere, tolosar guztientzat lan egiteko konpromisoa hartzen dugu” gaineratu du. “Alderdirik bozkatuena izan gara, eta beraz, orain guri dagokigu gainerako alderdiekin harremanetan jartzea adostasunak lortzeko; mahai gainean jarriko ditugu gure programak, amankomunean ditugun proiektu eta egitasmoak identifikatu eta hortik hasiko gara lanean, akordioak lortu eta gobernua eratzeko” aitortu du.\n“Kanpaina egunetan ikusi ahal izan dugu, oposizioko talde guztiek, azken legealdian landu ditugun hainbat proiektu babestu dituztela, eta beren programetan ere jaso dituztela. Beraz, espero dugu legealdi honetan horiek elkarlanean garatu eta guztien babesarekin aurrera eraman ahal izatea: Zumardi Txikia, Rondilla kalea, Emakumeen Etxea… adibide batzuk besterik ez dira” gogorarazi du.\n“Erantzukizun eta umiltasunez heltzen diogu berriz ere gobernatzeko ardurari eta beste behin orainari erantzunez, baina etorkizunaz ahaztu gabe lan egingo dugu; gertutasunetik eta tolosarrekin elkarlanean jardungo dugu tolosarren ongizatea hobetzea helburu hartuta; horretarako proiektu berriak garatuko ditugu ongizateari, enpleguari, euskarari, kulturari eta berdintasunari lotuta, besteak beste, eta gure politika eta erabaki guztien erdigunean tolosarrak kokatuko ditugu, pertsonak ditugulako ardatz eta helburu” azpimarratu du.\nAzkenik, jeltzaleek hitz eman dute tokiko eragileekin elkarlan estuan jarraituko dutela, baita herritarrekin ere, “eta espero dugu gainerako udal korporazio berria osatuko duten alderdi politiko zein zinegotziekin ere lanean batera aritzeko aukera izatea, gure ustez, onuragarria izango delako Tolosarentzat eta tolosarrentzat; ekindako bideari jarraipena emango diogu, proiektu berriak ere martxan jarriz, Tolosak aurrera egiten jarraitu dezan” adierazi du Peonek.


Manipulazioak saihesteko bete ezin diren olio-ontziak | Consumer\nManipulazioak saihesteko bete ezin diren olio-ontziak\nMAGRAMAk taberna eta jatetxeetan bete daitezkeen olio-ontziak debekatzeko ahalegina egiten du berriro.\narabera: Asteartea, 2013ko abuztuaren 06a\nIrudia: Davina DeVries\nNekazaritza, Elikadura eta Ingurumen Ministerioak (MAGRAMA) berriro ekin dio Europako Batzordeak, HORECA kanalean (Ostalaritza, Sukaldaritza eta Kafeak) bezeroen eskura jarritako oliba-olioak kalitate-baldintzak betetzen dituela eta ez duela manipulazio desegokia errazten ziurtatzeko. Oliba-olioa barietate guztietan merkaturatzea arautzen duen Errege Dekretua aldatzea aurreikusi da. Ekimen berri honen helburu nagusia taberna eta jatetxeetan olio-ontziak betetzea da. Artikuluak azaltzen du oliba olioarentzat zer onura ekartzen duen betegarriak ez diren olio-ontziak ezartzeak.\nMAGRAMAk oliba olioa bezain espainiar elikagai baten prestigioa defendatu nahi du. Horretarako, estatuko erregulazio bat proposatuko du, taberna eta jatetxeetan olio-ontziak betetzen ez direla ziurtatzeko. Gai horri buruz, Europako Batasunak Erkidegoko legeria aldatzea proposatu zuen, baina, azkenean, gaia ez zen aurrera atera, estatu kide batzuetan eztabaida sortu zelako.\nOliba-olioarentzako onura orokorra\nEspainiak berriro hartu du gai hori, oso interesgarria iruditzen baitzaio oliba-olioaren izen ona manipulazio desegokien bidez maneiatzea, adibidez, oliontziak betetzea berma lezaketenak. MAGRAMAren planteamenduek, oro har, ekoizpen-sektorea eta ontziratzaileak asetzen dituzte, HORECA kanalean ez bada ere.\nEkimen berriari esker, ez dira bete behar oliba-olio bidezko ontziak.\nGarrantzitsua da proposamena neurri egokian baloratzea; izan ere, oliba-olioa bezalako produktu bat hobeto babestuko da, eta HORECA kanaleko kontsumitzaileei ere mesede egingo die, orain arte kontsumitzen duten olioa zehatz-mehatz jakingo baitute, orain arte ez baitzen bideragarria. Ekimen honen bidez, ez da komeni oliba-olioa ez duten ontziak betetzea. Hala, ez da iruzurrik egiten kontsumitzean, produktuaren irudia degradatzean eta kalitatean.\nProposatutako neurria bat dator Espainiarako sektore estrategiko bat indartzearekin; izan ere, MAGRAMAk jakinarazi duenez, “kanpaina hau egin zenetik igarotako azken hilabeteetan, ontziratutako olioaren esportazioak kanpoan bidalitako guztizkoaren% 67 izan dira (solteko produktuak barne), eta horrek balio erantsi handiagoa eta irudia hobetzea ekarri du”.\nBete ezin diren olio-ontziak, kalitate-bermea\nOntziak ez betetzea da egiten den planteamendua, horrek ez baitu esan nahi ontzi bakarreko ontziak erabiltzea derrigorrezkoa denik. Helburua da ostalaritza-sukaldaritzaren sektoreak kontsumitzaileen eskura jartzea oliba-olioa, betetzeko moduko formatuetan, hau da, olioz bestelako formatu batzuk erabil daitezke, betiere, betetzen ez direla ziurtatzen bada.\nErregulazio nazionaleko proiektu honekin HORECAn olio-ontziak debekatzeko Erkidegoko araudi-proiektua kentzeari erantzuten dio MAGRAMAk. Miguel Arias Cañete MAGRAMAren ministroak adierazi zuenez, “kontsumitzaileek, lehen aldiz erabili ondoren eta jatorrizko edukia agortutakoan berriro erabiltzea galarazten duen babes-sistema batekin, behartuta egon behar dute Espainiako lurraldean ostalaritzako eta jatetxeetako kontsumitzaileei hornitutako olioak behar bezala etiketatutako ontzietan aurkezteko”, hau da, lehen erabileraren ondoren eta berriro erabiltzea galarazten duen babes-sistema batekin.\nGarrantzitsua da ontziak ez betetzea ziurtatzeaz gain, ongi etiketatuta egotea, kontsumitzaileek ziurtasuna izan dezaten oliba olioa kontsumitzen dutela.\nbetegarri fraude-eu oliontzi zaharberritze


Polymers & Medical Applications 2019 | MONDRAGON Health\nHasiera » Ekitaldiak » Polymers & Medical Applications 2019\n2019/05/10. Leartikerrek antolatutako ‘Polymers & Medical Applications 2019’ jardunaldiaren zazpigarren edizioa. Ekitaldiko egitaraua eta izen-ematea ondorengo estekan: http://www.leartiker.com/index.php?Skz=115&Id=53&Ejercicio=2019&Area=\nHealth LSR proiektuan garatutako medikuntza-prototipo baten aurkezpena izango dugu maiatzaren 10ean, Polymer & Medical Applications zazpigarren edizioan. Health-LSR proiektuaren helburuak medikuntza-prototipoen garapena eta sektore horretako enpresenganako transferentzia dira. Azken urteetan garatu diren 6 prototipoak Maiatzaren bukaeran Nafarroan izango den jardunaldian aurkeztuko dira.\nHorren aurrerapen gisa, garatutako lehenengo prototipoa Leartikerren antolatu dugun “Polymers & Medical Applications” ekitaldian aurkeztuko da. Prototipo hori osasun arloan geroz eta garrantzitsuagoa den “Tissue Engineering” teknologiarekin erlazionatuta dago. Ekitaldian, Espainia mailan punta-puntakoak diren medikuntza-prototipoen enpresa eta zentru teknologikoak izango ditugu partaide. Besteak beste, Clinica Universitaria de Navarra-ko zelulen hazkuntzaren arduraduna den Enrique Andreu Doktorea.\nEkitaldiaren agenda ezagutu eta ekitaldian apuntatu ahal izateko, klikatu ondorengo estekan: https://bit.ly/2K9qyiT